title: Uudenkaupungin vanha kirkko

text:
Uudenkaupungin uusi kirkko valmistui 1863 ja vanhasta vaille käyttöä jääneestä kirkosta tehtiin museo, ensin sakaristosta vuonna 1895 ja koko kirkosta 1904. Museo siirrettiin kirkosta pois omaan rakennukseen 1968, jonka jälkeen vanha kirkko restauroitiin vuosina 1970–1976. Kirkko vihittiin uudestaan käyttöön 1976, vihkijänä oli uusikaupunkilaissyntyinen silloinen arkkipiispa Martti Simojoki. Vanhassa kirkossa toimitetaan kaikki kesäjan kirkolliset toimitukset.
Kirkon vierellä on vanha hautausmaa, jolla on olevan sankarihautausmaan muistomerkki on kuvanveistäjä Jussi Vikaisen pronssiveistos vuodelta 1952. Muutoin hautausmaalle ei ole haudattu vuoden 1848 jälkeen.


title: Uudenkaupungin vanha kirkko

text: Museovirasto on määritellyt Uudenkaupungin puutalokorttelit yhdeksi Suomen valtakunnallisesti merkittävistä rakennetuista kulttuuriympäristöistä. Uudenkaupungin vanha kirkko on tällä alueella.


title: Maalivahti (jääkiekko)

text: Maalivahti on yksi jääkiekon pelipaikoista. Maalivahti yrittää pääasiassa estää maalien syntymistä omaan päätyyn. Maalivahti saa koskea kiekkoon miten tahansa ja hänen tavoitteenaan on suojata maalia.


title: Maalivahti (jääkiekko)

text: Jääkiekkomaalivahdin varustus poikkeaa kenttäpelaajan varusteista siten, että toisessa kädessään maalivahdilla on levyhansikas eli niin sanottu kilpi ja toisessa räpylä, jolla pyritään saamaan kiekko kiinni; maila on kilpikädessä. Polvisuojat, ”patjat”, ovat torjuntatehon lisäämiseksi leveät. Lisäksi jääkiekkomaalivahti käyttää rintapanssaria, jossa on myös olkapääsuojat, alapäänsuojaa, kaulasuojaa ja kypärää, jossa on maski. Kaikilla maalivahdin varusteilla on parempi suojaavuus kuin kenttäpelaajien vastaavilla. Maila on malliltaan kenttäpelaajan mailaa leveämpi. Sitä käytetään sekä torjumiseen että pelin avaamiseen. Lisäksi maalivahdin luistimet ja housut eroavat kenttäpelaajien vastaavista. Maalivahdin luistimet ovat leveämmät ja matalammat; lisäksi niiden terät ovat pidemmät kuin kenttäpelaajilla. Myös maalivahdin housut ovat leveämmät kuin kenttäpelaajien. Jääkiekossa maalivahdin peliasu on, toisin kuin esimerkiksi jalka- tai käsipallossa, saman värinen kuin kenttäpelaajilla.


title: Maalivahti (jääkiekko)

text: Perhostyylissä seisotaan asennossa, josta on nopea pudottautua polvilleen. Perhostyylissä pyritään peittämään matalalle suuntautuvat laukaukset patjoilla sekä muu osa maalista käsillä ja vartalolla. Koska perhostyylin käyttäjät pyrkivät tekemään torjunnat sijoittumalla hyvin, itse torjunta tehdään usein passiivisesti, antaen kiekon osua suojavarusteisiin. Tarpeen vaatiessa laukaus peitetään kilpeä tai räpylää käyttäen. Tekniikasta johtuen perhostyylillä pelaavat maalivahdit joutuvat aika ajoin turvautumaan koviin venytyksiin.


title: Juho Peltomaa

text: Juho Peltomaa (s. 1971 Hyvinkää) on suomalainen rapmusiikkia esittävä laulaja. Peltomaa on yksi Raptori-yhtyeen jäsenistä, jossa hän esiintyy taiteilijanimellä JuFo III. Hän on vaikuttanut myös yhtyeessä Allekirjoittanut.


title: Juho Peltomaa

text: Peltomaa on yksi tekoälyä ja robotiikkaa kehittelevän ZenRobotics-yhtiön (alun perin Zendroid) perustajista. Aikaisemmin hän on työskennellyt markkinointijohtajana kännyköiden grafiikkajärjestelmiä suunnitelleessa Hybrid Graphicsissa. Hän on mukana Immersal-nimisessä yhtiössä, joka kehittää suuriin tiloihin tuotua lisättyä todellisuutta. Peltomaa oli RKP:n ehdokas Helsingin vaalipiiristä vuoden 2015 eduskuntavaaleissa, muttei tullut valituksi.


title: Juho Peltomaa

text: Jufo Peltomaa on elokuvantekijä Hannu Peltomaan poika.


title: Östersundomin kirkko

text:
Östersundomin eli Itäsalmen kirkko on Helsingissä sijaitseva kirkko, joka ennen vuotta 2009 kuului Sipooseen. Kirkko on nykyisen Helsingin vanhin.
Östersundomin kirkko siirtyi vuoden 2009 alusta Sipoon suomalaiselta ja ruotsalaiselta seurakunnalta Helsingin Mikaelin seurakunnalle ja Matteus församlingille Sipoon lounaisosien liittyessä osaksi Helsinkiä.


title: Östersundomin kirkko

text: Alun perin Itäsalmeen eli Östersundomiin rakennettiin rukoushuone saariston asujaimiston tarpeisiin 1600-luvun jälkipuolella, mutta tarkka rakentamisajankohta ei ole tiedossa. Östersundomin rukoushuonetta kutsuttiin 1690-luvulta alkaen Östersundomin kappeliksi, vaikka Östersundom ei virallisesti ollutkaan saanut kappeliseurakunnan asemaa. Kappeliseurakuntaan kuuluivat 1600-luvun lopulla Sipoosta Itäsalmi, Granö, Talosaari, Gumböle ja Kärr sekä Helsingin pitäjästä hallinnollisesti Sipooseen kuuluneet Puotila, Vuosaari, Mellunkylä, Länsisalmi, Westerkullan kartano, Hakunila ja Sotunki. Kappeli kärsi isonvihan aikana erittäin pahoja vaurioita, ja pikkuvihan jälkeen 1700-luvun puolivälissä se oli niin huonossa kunnossa, että se täytyi purkaa.


title: Östersundomin kirkko

text: Uuden kappelin rakentaminen entiselle paikalleen alkoi vuonna 1753 ja rakennustyö valmistui seuraavana vuonna. Puinen rakennus on tornillinen, matalaseinäinen, korkeakattoinen, päädyistään särmätty ja aumattu pitkäkirkko. Sisäkatteena on särmikäs puuholvaus. Kirkkorakennukseen liittyy koillisnurkassa sakasti ja länsipäädyssä eteinen, jonka päällä on korkeahuippuinen torni. Sen kellot ovat vuosilta 1755 ja 1773. Kirkon pinta-ala on 200 neliötä, 6-äänikertaiset urut on valmistanut Urkurakentamo Veikko Virtanen vuonna 1968. Kirkon alttaritaulu "Jeesus tyynnyttää myrskyn" on vuodelta 1934 ja sen on maalannut Hjördis Nyberg. Votiivitaulu pohjoisseinällä kuvaa Kustaa II Aadolfia ja Kaarle XII:ta Kristuksen ristin juurella. Muu kirkossa oleva irtaimisto on saatu pääasiassa lahjoitusten kautta. Lehterikaiteen tussipiirrokset on tehnyt 1700-luvun jälkipuoliskolla Georg Christopher Killian.


title: Östersundomin kirkko

text: Kappeli korjattiin perusteellisesti vuonna 1895, jolloin se sai muun muassa uuden kellotapulin. Kappeli sai keskuslämmityksen vuonna 1912 ja sähkövalot asennettiin 1948. Vuonna 2003 kappelissa uusittiin sähköasennuksia ja se maalattiin sisältä. Samana vuonna kappelin nimi muuttui Östersundomin kirkoksi.


title: John Loder

text: John Loder (oik. John Muir Lowe ) oli brittiläis-yhdysvaltalainen elokuvanäyttelijä. Hänet muistetaan parhaiten elokuvista "Kuningas Salomon kaivokset" (1937) ja "Sabotaasi" (1936).


title: John Loder

text: Loder aloitti elokuvauransa Saksassa 1926 ("Rouva ei halua lapsia"). Sieltä hän siirtyi Hollywoodiin, jossa hän esiintyi muun muassa Paramountin ensimmäisessä äänielokuvassa "The Doctor's Secret" (1929). 1930-luvulla hän palasi Britanniaan, jossa hänestä tuli suosittu elokuvatähti. Kun toinen maailmansota syttyi Loder palasi Yhdysvaltoihin, mutta hän sai pääosia vain B-elokuvissa ja pikkurooleja muissa elokuvissa. Hän esiintyi Broadwayllä ennen kuin palasi Britanniaan 1950-luvun alussa. Parin elokuvan jälkeen hän vetäytyi vaimonsa kanssa ranchilleen Argentiinaan. Hän teki vielä kaksi elokuvaa (1965 ja 1970).


title: John Loder

text: Loder oli naimisissa neljä kertaa:


title: Diksyratsiini

text: Diksyratsiini (lääkeainenimi: "Esucos") on neurolepti eli antipsykoottinen lääke. Se kuuluu piperidiinisarjan fentiatsiineihin. Lääke on yhä edelleen käytössä ulkomailla, mutta sitä ei ole enää saanut Suomesta vuoden 2008 jälkeen. Lääkettä on valmistanut UCB Pharma, ja se on käyttöönotettu arviolta 1970-luvun puolessa välissä. Innovointi tapahtui Saksassa vuonna 1969. Lääkkeen pääasiallisin annostelutapa on ollut suun kautta otettava tabletti, jonka vaikuttavan aineen pitoisuus on joko 10 tai 25 mg.


title: Diksyratsiini

text: Diksyratsiinia on käytetty ahdistuneisuuden, levottomuuden sekä tuskaisuuden lievitykseen sekä vieroitushoitona alkoholismiin. Se kohottaa masentunutta mielialaa ja auttaa unettomuuteen. Sitä käytetään myös leikkausoperaatioiden esilääkityksenä, joskus myös postoperatiivisen eli leikkauksen jälkeisen pahoinvoinnin ehkäisyyn.


title: Diksyratsiini

text: Lääkkeen vaikutus kohdistuu keskushermostoon eli neurosentraalisesti. Tabletit tulisi ottaa runsaan nesteen kera. Ateriointi on suositeltavaa samaan yhteyteen lääkkeenoton kanssa. Lääkettä ei pidä käyttää raskaana ollessa, taikka lasta imetettäessä.


title: Diksyratsiini

text: Diksyratsiinilla toteutetun lääkityksen alkuvaiheissa ilmenee usein väsymystä, mikä saattaa olla voimakastakin. Tarkkaavaisuus ja havaintokyky voivat alentua siten, että koneiden käytön hallinta heikentyy. Autolla ajamista lääkityksen alussa ei suositella, jotta selviäisi tarkemmin lääkkeen vaikutukset käyttäjään. Muita sivuoireita voivat olla: ummetus, lihasnykäykset (tic-liikkeet) ja ihottumat. Mahdollisesti myös muutokset sukupuolisissa kyvyissä taikka haluissa. Lääke vahvistaa muiden sedatiivien sekä alkoholin vaikutusta.


title: Diksyratsiini

text: Täydellistä erityistä vasta-aihetta ei ole, mutta raskaus, imetys ja koomatila sekä maksan sairaudet ja veritaudit ovat epilepsian ja parkinsonismin ohella relevantteja eli aiheellisia kontra-indikaatioita tämän lääkkeen käytölle.


title: Kohtalon luoti

text: Kohtalon luoti () on vuonna 1996 ensi-iltansa saanut yhdysvaltalainen rikosdraama, jonka on ohjannut Julien Temple. Elouvan pääosissa esiintyvät Mickey Rourke, Tupac Shakur, John Enos III, Ted Levine, Adrien Brody ja Donnie Wahlberg. Elokuva julkaistiin kuukausi sen jälkeen, kun Tupac Shakur murhattiin. Elokuva kuvattiin New Yorkissa.


title: Kohtalon luoti

text: "Kohtalon luoti" on tarina juutalaisesta Butch Steinistä, joka vapautuu vankilasta kahdeksan vuoden jälkeen. Pian Butch kuitenkin ajautuu taas rikoksiin. Hän aloittaa heroiinin kauppaamisen ja ajautuu vaikeuksiin.


title: Inhan rautatieasema

text: Inhan rautatieasema (, ratakm 341,4) on Ähtärissä Hankaveden rannalla sijaitseva rautatieasema.


title: Inhan rautatieasema

text: Tampereen–Haapamäen–Seinäjoen välisen päärataosuuden valmistuttua vuonna 29.9.1883 tuli tarpeelliseksi perustaa Hankaveden ja Väliveden kannakselle Ähtäriin pysähdyspaikka, joka oli alkuperäiseltä nimeltään Etserin pysäkki. Vuonna 1970, kun Parkanon oikorata valmistui, asema alkoi menettää merkitystään. Vuonna 1972 Inha muutettiin miehittämättömäksi. Lopulta 1990 henkilöliikenne lopetettiin. Tavaraliikenne asemalle on myös loppunut.


title: Inhan rautatieasema

text: Etserin pysäkin ensimmäinen asemarakennus valmistui niin ikään vuonna 1883, mutta se tuhoutui tulipalossa vuonna 1889. Uusi asemarakennus rakennettiin 1891 Oulun radan tyyppipiirustusten mukaisesti ja samassa yhteydessä Etserin nimi muutettiin Inhaksi. Asemarakennusta laajennettiin vuonna 1905. Asemarakennus on nykyään asuinkäytössä.


title: Reading Royals

text: Reading Royals on yhdysvaltalainen jääkiekkojoukkue, joka on kotoisin Readingista. Joukkue pelaa ECHL-liigaa. Joukkue on NHL-joukkue Philadelphia Flyersin sekä AHL-joukkue Lehigh Valley Phantomsin farmijoukkue. Suomalaisista Tommi Degerman, Mikko Sivonen, Mikko Viitanen ja Jussi Rynnäs ovat edustanut seuraa.


title: Reading Royals

text: "(Tilanne 1. helmikuuta 2019)"


title: The Boy Bands Have Won

text: The Boy Bands Have Won, and All the Copyists and the Tribute Bands and the TV Talent Show Producers Have Won, If We Allow Our Culture to Be Shaped by Mimicry, Whether from Lack of Ideas or From Exaggerated Respect. You Should Never Try to Freeze Culture. What You Can Do Is Recycle That Culture. Take Your Older Brother's Hand-Me-Down Jacket and Re-Style It, Re-Fashion It to the Point Where It Becomes Your Own. But Don't Just Regurgitate Creative History, or Hold Art and Music and Literature as Fixed, Untouchable and Kept Under Glass. The People Who Try to 'Guard' Any Particular Form of Music Are, Like the Copyists and Manufactured Bands, Doing It the Worst Disservice, Because the Only Thing That You Can Do to Music That Will Damage It Is Not Change It, Not Make It Your Own. Because Then It Dies, Then It's Over, Then It's Done, and the Boy Bands Have Won, yleisesti lyhennetty muotoon The Boy Bands Have Won, on Chumbawamban vuonna 2008 julkaisema albumi. Albumi jatkaa yhtyeen aiempaa yhteiskuntatietoista linjaa, ja kappaleiden aiheina esiintyvät muun muassa Philip Larkin, itsemurhapommittajat ja sosiaalisen median Internet-sivustot. Levyllä esiintyy Chumbawamba-yhtyeen lisäksi useita muita artisteja kuten Oysterband.


title: The Boy Bands Have Won

text: Albumin koko nimessä on 865 merkkiä ja se on elokuuhun 2009 mennessä historian pisin musiikkialbumin nimi.


title: Tommi Antikainen

text: Tommi Antikainen (s. 28. maaliskuuta 1976 Hyvinkää) on entinen suomalainen jalkapalloilija. Hän oli pelipaikaltaan vasen laitapuolustaja.


title: Tommi Antikainen

text: Antikainen edusti Kuopion Palloseuraa vuosina 1993–2001. Kaudeksi 1994 KuPS nousi Veikkausliigaan ja hän pelasi kaudella 11 ottelussa. KuPS nousi uudestaan Veikkausliigaan kaudelle 2001, mutta Antikainen oli koko kauden loukkaantuneena. Ennen lopettamistaan hän pelasi kauden 2003 Sexypöxyissä.


title: Edoardo Piscopo

text: Edoardo Piscopo (s. 4. helmikuuta 1988 Rooma) on italialainen moottoriurheilija. Hän on kilpaillut Formula BMW, Formula Renault, Formula 3 ja Formula 2 -sarjoissa vuosina 2005-2009. Vuosina 2007-2009 hän kilpaili A1 Grand Prix -sarjassa. Vuonna 2008 hän sijoittui toiseksi Italian F3-sarjassa seitsemällä voitollaan. Piscopo sai palkinnoksi testata Ferrarin F1-autoa yhdessä Mirko Bortolottin kanssa.


title: Edoardo Piscopo

text: Vuonna 2009 Piscopo kilpaili F2-sarjassa sijoittuen sarjassa kahdenneksitoista 19 pisteellä. Samana vuonna hän kilpaili Aasian GP2-sarjassa ja saavutti kolme pistettä. Vuonna 2010 Piscopo kilpaili Auto GP -sarjassa, jossa hän sijoittui toiseksi. Samana vuonna hän debytoi GP2-sarjassa Trident-tallissa, Italian osakilpailussa jossa hän korvasi Johnny Cecotton. Hän nousi kilpailun viimeisestä lähtöruudusta turva-autojen ja keskeytysten avittamana kilpailun kärkeen ja sijoittui lopulta seitsemänneksi. Sprinttikilpailussa hän starttasi toisesta lähtöruudusta mutta joutui keskeyttämään kolarin seurauksena.


title: Yhteinen julistus vanhurskauttamisesta

text: Yhteinen julistus vanhurskauttamisopista on luterilaisten kirkkojen ja Roomalaiskatolisen kirkon yhteinen julkilausuma, joka allekirjoitettiin 31.10.1999 Augsburgissa. Julistuksen taustana ovat ne tuomiot harhaoppisiksi, jotka annettiin 1500-luvulla Trenton kirkolliskokouksessa ja luterilaisissa tunnustuskirjoissa. Kiistan aiheena oli, miten vanhurskaus Jumalan edessä on ihmisen saavutettavissa tai miten ihminen voi sen saada. Kyseiset oppituomiot katsotaan julistuksessa vanhentuneiksi. Niitä ei varsinaisesti peruta, vaan todetaan että ne eivät "osu maaliin", toisin sanoen eivät koske kirkkojen oppeja sellaisina kuin ne nykyään yhteisesti ymmärretään.


title: Yhteinen julistus vanhurskauttamisesta

text: Julistuksen mukaan luterilaisten ja katolilaisten välillä vallitsee nykyään yksimielisyys vanhurskauttamisopin "perustotuuksista". Yhteisesti todetaan myös vanhurskauttamisopin olevan "luovuttamaton kriteeri, joka aina suuntaa kirkon kaiken opetuksen ja toiminnan Kristukseen". Julistuksessa kuitenkin tuodaan esille myös opillisia eroja ja korostetaan, ettei se tee tyhjentävästi selkoa luterilaisesta ja roomalaiskatolisesta vanhurskauttamisopista. Lähtökohtana on, että on monta tapaa ymmärtää vanhurskauttaminen ja siitä on monenlaisia oppeja, mutta allekirjoittaneet tahot voivat yhdessä kuvata, millä tavalla oppi vanhurskauttamisesta voidaan ymmärtää.


title: Yhteinen julistus vanhurskauttamisesta

text: Yhteinen julistus vanhurskauttamisesta on herättänyt myös paljon arvostelua, eivätkä kaikki luterilaiset kirkot tai kirkkojen sisäiset toimijat edelleenkään hyväksy sitä. Silti julistus on ekumenian suurimpia saavutuksia, ja sillä on suuri käytännöllinen merkitys kirkkojen välisen yhteistyön kannalta. Julistuksesta huolimatta kirkkojen välillä on kuitenkin edelleen merkittäviä opillisia eroja.


title: Yhteinen julistus vanhurskauttamisesta

text: Vuodesta 2004 lähtien on työstetty laajempaa lausumaa vanhurskauttamisen raamatullisista perusteista. Vuonna 2006 Metodistien maailmanneuvosto liittyi julistuksen allekirjoittajiin Soulissa, Etelä-Koreassa.


title: Vuoden 1954 Atlantin hurrikaanikausi

text: Vuoden 1954 Atlantin hurrikaanikausi alkoi virallisesti 15. kesäkuuta 1954 ja päättyi 15. marraskuuta, mutta tosiasiallisesti kausi jatkui seuraavan vuoden alkuun, koska joulukuussa muodostunut hurrikaani Alice haihtui vasta tällöin.


title: Vuoden 1954 Atlantin hurrikaanikausi

text: Tällä kaudella kaikki hurrikaanit liikkuivat pitkän matkan pohjois-eteläsuunnassa. Yksikään myrsky ei iskenyt Floridaan tai Meksikonlahden itäosaan, sen sijaan pohjoisempana havaittiin tavanomaista enemmän aktiivisuutta. Alice, Carol, Edna, Florence ja Hazel surmasivat yhteensä yli 300 Pohjois-Amerikan mantereen asukasta.


title: Vuoden 1954 Atlantin hurrikaanikausi

text: "Florence" muodostui 11. syyskuuta Campenchenlahdella, mistä se liikkui länteen. Se haihtui seuraavana päivänä aiheutettuaan 5 kuolonuhria ja 1,5 miljoonan dollarin vahingot banaaniviljelmille.


title: Vuoden 1954 Atlantin hurrikaanikausi

text: Keski-Atlantilla muodostui 25. syyskuuta trooppinen matalapaine, joka kehittyi hurrikaaniksi 2. lokakuuta.


title: Vuoden 1954 Atlantin hurrikaanikausi

text: Syys- ja lokakuun vaihteessa Meksikonlahdella muodostui trooppinen matalapaine, joka osui maihin Yhdysvaltain ja Meksikon rajalla 3. lokakuuta. Se haihtui 7.10.


title: Vuoden 1954 Atlantin hurrikaanikausi

text: 16. marraskuuta muodostui trooppinen matalapaine Pienistä Antilleista koilliseen. Länteen liikkunut myrsky haihtui 21. marraskuuta.


title: Vuoden 1954 Atlantin hurrikaanikausi

text: Kauden 12. myrsky ja kahdeksas hurrikaani "Alice" muodostui 30. joulukuuta Keski-Atlantilla ja haihtui 6. tammikuuta. Se on ainoa tunnettu Atlantin hurrikaani, joka on selvinnyt seuraavaan vuoteen. Sint Eustatius, Saint Kitts, Saba ja Anguilla raportoivat vahingoista, jotka nousivat yhteensä 623 000 dollariin.


title: S/S Rotterdam

text: S/S Rotterdam on vuonna 1958 valmistunut höyrylaiva. Tämä valtamerihöyry kynsi meriä vuosituhannen vaihteeseen saakka.


title: S/S Rotterdam

text: Laiva muutettiin kelluvaksi hotelliksi Saksan ja Puolan telakoilla, ja tuotiin sen jälkeen kotisatamaansa Rotterdamiin, Katendrechtin kaupunginosaan. Sen toivottiin virkistävän tätä hieman epämääräistä aluetta. Sinne onkin tullut laivahotellin vanavedessä uusia kauppoja ja ravintoloita. Aluksessa on 257 hotellihuonetta, museo, pari ravintolaa ja teatteri.


title: Sara Carbonero

text: Sara Carbonero Arévalo (s. 3. helmikuuta 1984 Corral de Almaguer) on espanjalainen Telecinco-kanavan tv-kuuluttaja ja urheilutoimittaja. Heinäkuussa 2010 miestenlehti FHM valitsi hänet maailman seksikkäimmäksi urheilutoimittajaksi. Carboneron puoliso on Espanjan jalkapallomaajoukkueen ja FC Porton maalivahti Iker Casillas. Carbonero tuli kuuluisaksi, kun Casillas suuteli häntä haastattelussa sen jälkeen, kun Espanja oli voittanut maailmanmestaruuden vuonna 2010.


title: Winnipeg Arena

text: Winnipeg Arena oli Kanadan Winnipegissä sijainnut jäähalli, joka toimi vuosina 1972–1996 Winnipeg Jetsin kotiareenana. Areena purettiin vuonna 2006 ja sen korvasi uusi areena nimeltään MTS Centre.


title: Reaalikorko

text: Reaalikorko tarkoittaa korkoa, josta on poistettu inflaation tai deflaation vaikutus.


title: Reaalikorko

text: Reaalikorko lasketaan vähentämällä nimelliskorosta odotettu tai todellinen inflaatio:


title: Reaalikorko

text: Inflaation vallitessa rahan arvon heikkenee. Silloin reaalikorko on nimelliskorkoa pienempi.


title: Reaalikorko

text: Reaalikorko on negatiivinen, jos inflaatio on suurempi kuin nimelliskorko. Jos talletuksen reaalikorko on negatiivinen, tallettajan ostovoima heikkenee. Lainanottajan kannalta taas negatiivinen reaalikorko merkitsee huojennusta.


title: Reaalikorko

text: Negatiivinen reaalikorko kannustaa vähentämään säästämistä ja lisäämään kulutusta ja investointeja. Euroopan keskuspankki on 2010-luvulla tavoitellut negatiivista reaalikorkoa ja yrittänyt siten elvyttää euroalueen taloutta.


title: Gabriel-synteesi

text: Gabriel-synteesi on primääristen amiinien synteesissä käytettävä menetelmä. Se on nimetty kehittäjänsä saksalaisen kemistin Sigmund Gabrielin mukaan ja hän julkaisi sen vuonna 1887. Reaktion lähtöaineet ovat alkyylihalidi ja kaliumftaali-imidi. Synteesin etuna on sen tehokkuus.


title: Gabriel-synteesi

text: Gabriel synteesin ensimmäinen vaihe on toisen kertaluvun nukleofiilinen substituutioreaktio. Kaliumftalimidi on nukleofiilinen ja hyökkää alkyylihalidiin. Tällöin muodostuu N-alkuuliftaali-imidi. Seuraavassa vaiheessa N-alkyyliftaali-imidi reagoi hydratsiinin kanssa nukleofiilisellä additioreaktiolla, jota seuraa protonien luovutus ja tetraedrimäisen välituotteen hajottaminen emäksellä tai hapolla. Lopputuotteina muodostuu primäärinen amiini ja ftalyylihydratsiini.


title: Gabriel-synteesi

text: Alkuperäisen Gabriel-synteesin käyttökelpoisuutta rajoittivat reaktion vaikeat olosuhteet. Se tapahtui 120–240 celsiusasteen lämpötilassa ja välituotteen hajottamiseen käytettiin voimakkaita happoja tai emäksiä. Tämä rajoitti kuumuudelle ja hapoille tai emäksille herkkien yhdisteiden synteesiä. Synteesistä kehitettiin Ing-Manske-menetelmä, jossa käytettiin hydratsiinin etanoliliuosta, jonka seurauksena lämpötilaa pystyttiin alentamaan. Myös ftaali-imidin korvaavia matalammissa lämpötiloissa samalla tavoin reagoivia yhdisteitä on kehitetty.


title: Gabriel-synteesi

text: Gabriel-synteesiä käytetään valmistettaessa lääkeaineiden synteeseissä tarvittavaa 2,6-difluorobentsyyliamiinia, jota on hankala valmistaa muilla tavoin. Synteesiä ja sen johdannaisia voidaan hyödyntää myös aminohappojen ja eräiden luonnonaineiden kuten peramiinin, swainsoniinin ja kastanospermiinin synteesiin. Eräät Gabriel-synteesin johdannaismenetelmät ovat hyvin selektiivisiä.


title: FC Barcelona (käsipallo)

text: FC Barcelona Handbol (myös FC Barcelona Borges) on espanjalainen käsipalloseura, jonka kotipaikka on Katalonian pääkaupunki Barcelona. Seura pelaa Espanjan korkeimmalla sarjatasolla, Liga ASOBAL:issa. FC Barcelona Handbol on perustettu vuonna 1942, ja se pelaa kotiottelunsa Palau Blaugranalla.


title: FC Barcelona (käsipallo)

text: FC Barcelona Handbol on etenkin jalkapallojoukkueestaan tunnetun katalonialaisen suurseuran, FC Barcelonan käsipallojaosto. Seura on menestynyt eurooppalaisella tasolla hyvin: sen meriiteistä löytyy muun muassa ennätykselliset yhdeksän käsipallon Mestareiden liigan voittoa, joista viisi peräkkäin vuosina 1996-2000.


title: Nestea

text: Nestea on Nestlén valmistama jäätee-merkki. Merkkiä hallinnoi Nestlén juomaosasto Yhdysvalloissa ja Beverage Partners Worldwide. Merkkiä myydään maailmanlaajuisesti muun muassa Suomessa.


title: André Bauchant

text: André Bauchant (24. huhtikuuta 1873 – 12. elokuuta 1958) oli ranskalainen taidemaalari ja aikansa arvostetuimpia naivisteja.


title: André Bauchant

text: Bauchant maalasi asetelmia ja kuviteltuja historiallisia maalauksia mytologian ja antiikin historian inspiroimana. Hän suosi myös kukka- ja kasviaiheita, joita kuvasi lyyriseen sävyyn. Bauchantin tuotanto oli laadultaan epätasaista, mutta hän oli poikkeuksellisen tuottelias.


title: André Bauchant

text: Puutarhurina työskennellyt Bauchant luki vapaa-aikanaan paljon klassista kirjallisuutta. Ensimmäisen maailmansodan aikana hänet lähetettiin Kreikkaan Dardanelleille. Komennuksen loppuvaiheessa armeija kiinnitti huomiota Bauchantin piirustustaitoihin ja koulutti hänestä kartanpiirtäjän. Tapaus rohkaisi häntä suunnittelemaan taiteilijanuraa.


title: André Bauchant

text: Palattuaan sodasta 46-vuotiaana Bauchant omistautui maalaukselle. Hänen maalauksiaan oli ensi kertaa esillä Pariisin Syyssalongissa 1921. Tuolloin hän teki kukkamaalauksia. Bauchant siirtyi pian historiallisiin aiheisiin, joissa puutarha ja kasvit saattoivat olla mukana, kuten "Louis XI johtaa mulperipensaiden istutusta Toursin lähellä" (1943). Aiheisiin kuului muun muassa Kleopatra ja joskus myös ajankohtaisia tapahtumia.


title: André Bauchant

text: Le Corbusier keräsi Bauchantin töitä ja oli hänen ensimmäinen rohkaisijansa. Le Corbusier myös kirjoitti hänestä ensimmäisen tutkielman yhteistyössä Ozenfantin kanssa. Bauchantin ensimmäinen yksityisnäyttely oli Pariisissa vuonna 1927 Galerie Jeanne Bucherilla. Sergei Djagilev pyysi 1928 häntä tekemään puvustuksen ja lavasteita balettiin, joka oli Igor Stravinskyn säveltämä. Baletin esitti Ballets russes -ryhmä Monte Carlossa.


title: André Bauchant

text: Vuoden 1927 jälkeen Bauchant siirtyi suurista mytologis-historiallisista aiheista kukkiin ja hedelmiin, sekä maisemiin joissa oli usein ihmishahmoja. Aiheet oli kuvattu kuitenkin Raamatun, Homeroksen ja yleensä sankarieeposten hengessä. Maalauksissa on erikoisen kömpelyyden ohella poeettista ja mysteeristä sävyä, toisinaan hieman keskiaikaisten maalausten tyyppisesti. Maalausten värit olivat himmeäpintaisia, mikä myös muistuttaa keskiajan temperamaalauksista.


title: André Bauchant

text: Bauchant oli mukana Pariisissa järjestetyssä suuressa naivistien näyttelyssä, mikä lisäsi hänen mainettaan. Myöhemmin hänen tuotannostaan järjestettiin näyttelyitä ja retrospektiiveja museoissa muun muassa Toursissa (1960).


title: André Bauchant

text: Myöhempinä vuosinaan hän suunnitteli kuvakudoksia Beauvais’n ja Gobelinin tehtaille. Baletin esitti Ballets russes -ryhmä Monte Carlossa.


title: Farkkuhame

text: Farkkuhame on denim-kankaasta tehty hame. Farkkuhameen yläosassa on yleensä napit tai nepparit niin kuin farkuissakin. Naisellisempaa ilmettä farkkuhameelle annetaan usein esimerkiksi kirjonnalla tai nahasta, strassista, pitsistä, muusta kankaasta tms. tehdyin somistein. Viimeistelemättömän helman avulla farkkuhame saadaan muistuttamaan itse tehtyjä, pitkistä farkuista leikkaamalla tai repimällä katkaistuja farkkushortseja.


title: Farkkuhame

text: Farkkuhame syntyi 1960-luvun lopun hippivuosina, jolloin nuoret naiset keksivät kierrättää vanhoja farkkuja ompelemalla niistä pitkiä hameita. Farkkuhousujen sisäsaumat ratkottiin auki ja eteen ja taakse ommeltiin kolmiomainen kangaspala, joka voi olla denimiä tai mitä tahansa muuta kangasta. Valmisvaateteollisuus innostui tarjoamaan denimkankaasta tehtyjä hameita farkkujen vaihtoehdoksi 1970-luvulla.


title: Farkkuhame

text: Farkkuhameita pitävät mallistossaan monet farkkuhousumerkit, kuten Levi Strauss & Co.


title: Brong-Ahafo

text: Brong-Ahafo on hallintoalue Ghanan keskiosassa. Sen pääkaupunki on Sunyani, pinta-ala 39 557 km ja väkiluku heinäkuussa 2010 oli 2 257 300. Hallintoalueen pääkaupunki Sunyani on seitsemän tunnin uautomatkan päässä Accrasta. Alueen nähtävyyksiin kuuluvat Kintampon vesiputoukset ja apinoistaan kuuluisa Boabeng-Fieman luonnonsuojelualue.


title: Voltan hallintoalue

text: Volta on hallintoalue Ghanan itäosassa. Sen pääkaupunki on Ho, pinta-ala 20 570 km ja väkiluku 1 878 300 (1.7.2010)


title: Voltan hallintoalue

text: Voltajoki ja Voltan tekojärvi muokkaavat alueen luonnetta: ne ovat kulkureitti, energian ja kasteluveden lähde ja kalastusalue. Alueen maasto ja maisemat vaihtelevat suuresti, sillä se ulottuu rannikolta Ghanan korkeimmalle vuorelle, ja kasvillisuus vaihtelee sademetsästä savanniin.


title: Voltan hallintoalue

text: Volta jaetaan piirikuntiin, ne ovat:


title: Eastern Ghana

text:
Eastern Ghana eli Itä-Ghanan hallintoalue on hallintoalue Ghanan itäosassa. Sen pääkaupunki on Koforidua, pinta-ala 19 323 km ja väkiluku 2 297 600 (1.7.2010)
Itä-Ghanan hallintoalueella sijaitsee Akosombon pato, joka tuottaa suuren osan Ghanan vesivoimasta ja Voltan tekojärvi. Atewa-Atwirebun metsä tunnetaan perhosistaan ja linnuistaan.


title: Camille Bombois

text: Camille Bombois (1883 – 1970) oli ranskalainen taidemaalari ja tunnettu naivisti. Bombois maalasi eloisia ja värikkäitä maalauksia, joiden aiheet olivat katu-, sirkus- ja markkinaelämästä. Camille Bomboisin töitä oli ensimmäisessä Documenta-näyttelyssä 1955.


title: Camille Bombois

text: Bombois toimi kiertävän sirkuksen voimamiehenä. Vuonna 1907 Bombois muutti Pariisiin, missä hän työskenteli rautateillä ja öisin sanomalehden painossa siirrellen painavia paperirullia. Päivisin hän maalasi.


title: Camille Bombois

text: Bomboisin sodassa ollessa hänen vaimonsa oli sillä välin tullut toimeen muun muassa myymällä miehensä maalauksia. Se rohkaisi Bomboisin jättämään yötyönsä. Hän myi maalauksiaan Montmartren jalkakäytävillä, missä myös Seraphine Louisin ja Rousseaun löytänyt taidekauppias Wilhelm Uhde näki niitä. Bomboisin ensimmäinen näyttely oli vuonna 1937. Kritiikeissä Bomboisia verrattiin Rousseauhun, joskin hänen töissään oli vähemmän fantasiaa. Bomboisin maalauksissa oli voimakkaita kontrasteja, kuten mustaa, kirkkaita punaisia, sinisiä ja pinkkejä värejä. Omiin kokemuksiinsa tukeutuen hän maalasi sirkusaiheiden ohella maisemia, joissa oli kalastajia. Jokilaivurin poikana Bombois maalasi myös jokivarsien näkymiä.


title: Eesti Maja

text: Eesti Maja on Helsingissä Suvilahden vanhalla voimala-alueella Sörnäisissä toimiva Viro-keskus. Keskuksessa on laaja Baltia-kirjasto, jonka kokoelmia on kartutettu lahjoituksin.


title: Eesti Maja

text: Keskuksessa toimivat Viron matkailun edistämiskeskus, Tarton yliopiston toimipiste, Viron Suomen-instituutti, Suomen Viro-yhdistysten liitto ja Tuglas-seura sekä Estonia Enterprise, joka esittelee Viron liiketoimintamahdollisuuksia.


title: Eesti Maja

text: Keskuksen toimitilat avattiin syyskuussa 2010, ja sinne siirtyivät toiminnot entisistä tiloista Mariankadulta.


title: Hannu Riikonen (taiteilija)

text: Hannu Riikonen (s. 13. joulukuuta 1945 Korpilahti) on suomalainen kuvanveistäjä ja taidemaalari. Riikosen naivistis-realistiset ja usein myös humoristiset teokset kuvaavat runsasmuotoisia ihmishahmoja ja eläimiä eri tilanteissa. Viimeaikaisissa teoksissa Riikosen ilmaisu on ollut pelkistetympää ja abstraktimpaa.


title: Hannu Riikonen (taiteilija)

text: Riikonen tunnetaan muun muassa "Juice"-veistoksesta, joka oli esillä Tampereen rautatieasemaa vastapäätä Aula-baarissa. Teosten materiaaleina on maalattu kipsi, puu ja kevytmuovit. Hän käyttää tekniikkaa, jossa puu ja solumuovi päällystetään kankaalla sekä viimeistellään akryyliväreillä ja lakalla.


title: Hannu Riikonen (taiteilija)

text: Kuvanvalmistusta ammattioppilaitoksessa opettanut Riikonen on taiteilijana itseoppinut. Runsaasti näyttelyitä pitäneen Riikosen töitä oli ensi kerran esillä Nuorten näyttelyssä 1970. Hän liittyi 1972 Taidemaalariliittoon ja muutti 1973 Kuopioon ja 1975 Tampereelle. Riikonen alkoi 1976 tehdä myös kipsiveistoksia ja liittyi samana vuonna Tampereen Taiteilijaseuraan.


title: Hannu Riikonen (taiteilija)

text: Riikonen liittyi vuonna 1982 Suomen Kuvanveistäjäliittoon ja alkoi 1984 tehdä maalattuja puu- ja sekatekniikkaveistoksia sekä reliefejä. Riikonen kokeili 1980-luvulla myös video- ja tietokonetaidetta. Hän siirtyi 1990 myös veistosinstallaatioihin. Riikosen taidetta ollut esillä muun muassa Itäkeskuksen metroasemassa Helsingin juhlaviikkojen aikana 1987, Mäntän kuvataideviikoilla 1995 ja 2001 sekä kansainvälisessä kutsunäyttelyssä Pärnussa. Yksityisnäyttelyitä on ollut muun muassa Galleria Sculptorissa, Mikkelin, Oulun, Keravan ja Hämeenlinnan taidemuseoissa sekä BELA Biennalissa Portugalissa 2012.


title: Hannu Riikonen (taiteilija)

text:
Riikonen aloitti dada- ja poptaide-vaikutteisilla esinekollaaseilla 1970-luvulla. Riikosen tyyliä luonnehditaan usein naivismiksi, mutta hän soveltaa tyyliä varsin väljästi. Mukana on muun muassa kitsch-sävytteistä banaaliutta
sekä satiirista kyynisyyttä.


title: Hannu Riikonen (taiteilija)

text: Esittävät teokset käsittelevät usein yhteiskunnallisia teemoja pienen ihmisen näkökulmasta ja muun muassa suomalaisuuden olemusta. Ihmishahmot ovat enemmän tyyppejä kuin persoonia. Kansanominaisuuksiin viittaavat hahmot muistuttavat toisinaan myös ITE-taiteilijoiden veistoksista tuttuja ihmistyyppejä. Reliefeissä taas on opettavaisen kolmiulotteisen huoneentaulun tuntua.


title: Hannu Riikonen (taiteilija)

text: Kriitikko Hannu Castren on luonnehtinut Riikosen veistoksia piikiksi runsaassa lihassa. Castren on verrannut Riikosen pulleita figuureja Picasson 1920-luvun surrealistisiin mutta antiikin perinnettä jatkaviin hahmoihin, ja Aaltosen Hämeensillan veistoksiin.


title: Hannu Riikonen (taiteilija)

text: Myöhemmissä abstraktimmissa veistoksissa on kaksoiskuvamaisuutta, ne peilautuvat symmetrisesti eri suuntiin.


title: Hannu Riikonen (taiteilija)

text:
Aiemmin Aula-baarissa ollut Riikosen Juicea esittävä veistos on nykyisin Juicen kirjastossa Tampellan alueella. Kirjasto on Viola-kodin tiloissa Reino & Aino Kotikenkä -yhtiön Arto Huhtisen lahjoittamana.
Maalattu kipsiveistos on vuodelta 1987.


title: Hannu Riikonen (taiteilija)

text: Huomiota herätti 1990-luvulla myös "Kerttu", joka synnytti Jyväskylän paikallislehdissä keskustelua "pornopatsaista". Kohun vuoksi teos jouduttiin poistamaan 1994 julkisista tiloista ja sijoittamaan kaupungintalolle kaupunginsihteerin huoneeseen.


title: Hannu Riikonen (taiteilija)

text: Riikosen maalaus "Miesten ehdoilla" (1982) on Eero Koivistoisen levyn "Kallista on ja halvalla menee" kannessa.


title: Luettelo Suomen vesiperhosista

text: Luettelo Suomen vesiperhoslajeista (lahko "Trichoptera"). Luettelo on aakkostettu heimoittain suomenkielisen lajinimen mukaan.


title: Upper East Ghana

text: Upper East Ghana on hallintoalue Ghanan pohjoisosassa, Burkina Fason rajalla. Pääkaupunki on Bolgatanga ja pinta-ala 8 842 km Väkiluku 1. heinäkuuta 2010 oli 1 001 900


title: Upper East Ghana

text: Alue sijaitsee perinteisten Saharan poikki kulkevien kauppareittien varrella. Pääkaupunki Bolgatangan eli Bolgan markkinat ovat vuosisatoja vanha kauppamiesten kohtauspaikka. Alueen nähtävyyksiin kuuluvat Tongon viheltävät kivet. Se on kivimuodostelma, jonka koloissa tuuli ujeltaa aavemaisesti.


title: Kerotakis

text: Kerotakis on laite, jolla pystyttään erottamaan metalleja toisistaan. Laitteen kehittivät aleksandrialaiset alkemian alkuaikojen aikana.


title: Kerotakis

text: Laitteen yläosassa olevalle tuelle laitettiin vähemmän jaloa metallia ja niiden alle rikkiä. Rikin alla oleva tuli höyrysti rikin ja tämä reagoi metallien kanssa. Syntyneet sulfidit putoavat alaosaan, mutta reagoimaton metalli jää sihtiin. Laitteen alaosaan kertynyt musta seos kuumennettiin uudestaan ylimääräisen rikin höyrystämiseksi. Näin haluttuja metalleja saatiin erotettua toisistaan. Metalleja on mahdollisesti käsitelty myös arseenin ja elohopean kaasuilla.


title: Kuutiotalot

text: Kuutiotalot () ovat Rotterdamissa, Alankomaissa olevia asuinrakennuksia. Ne ovat arkkitehti Piet Blomin suunnittelemia ja koostuvat kahden jättikuution ja 38 pienemmän kuution kokonaisuudesta. Arkkitehtuuriltaan ne ovat hämmästyttäviä. Useimmat moduuleista ovat asuinkäytössä. Kuutio jakautuu kolmeen kerrokseen, ja jokaisessa on noin sata neliötä tilaa. Yksi asunnoista on avoinna yleisölle.


title: Euromast

text: Euromast on Rotterdamissa Alankomaissa oleva näkötorni. Sen yläosassa toimii myös ruokaravintola. Tornista on mahdollista päästä alas noin sadan metrin matkan turvaköyttä pitkin 45 euron lisämaksua vastaan.


title: Rikki-elohopeateoria

text: Rikki-elohopeateoria on islamilaisessa maailmassa, alkemian aikana kehitelty teoria. Teorian mukaan rikki tarkoittaa haihtuvia tai palavia aineita, jotka eivät vastanneet kiinteitä aineita Nämä höyryt olivat selitys metallien erilaisille ominaisuuksille. Elohopeaa taas pidettiin metallien haihtuvien osien likimääräisenä vastineena. Rikkiä tai elohopeaa ei saa sekoittaa niitä vastaaviin alkuaineisiin, rikkiin tai elohopeaan.


title: Enter the Void

text: Enter the Void on ranskalaisen Gaspar Noén käsikirjoittama ja ohjaama elokuva, jota ohjaaja itse on luonnehtinut "psykedeeliseksi melodraamaksi".


title: Enter the Void

text: Nyt-liitteessä kolme kriitikkoa antoi elokuvalle tähtiä keskiarvolla 2,3.


title: Enter the Void

text: Episodi-lehden kolme kriitikkoa antoi elokuvalle pisteitä keskiarvona 4,33.


title: Stadion Partizan

text: Stadion Partizan on urheilustadion, joka sijaitsee Belgradissa Serbiassa. Pääosin stadion on jalkapallokäytössä, kun se toimii belgradilaisseura Partizanin kotikenttänä. stadion otettiin käyttöön 9. lokakuuta 1949 ja sen kapasiteetti on 32 887.


title: Stadion Partizan

text: Stadionia ympäröi juoksuradat ja se oli pitkään Serbian puolustusvoimien omistama. Se tunnettiin nimellä JNA Stadion, joksi sitä kutsutaan edelleen epävirallisesti. Ensimmäinen remontointi stadionilla tehtiin vuonna 1998, ja siihen kuului muun muassa katsomotilojen laajennus.


title: Kuisti

text: Kuisti on suomalaisissa puutaloissa tyypillinen pääovea suojaava rakennelma. Kuistin pääasiallinen tehtävä on suojata kulkua, mutta se on ollut perinteisesti myös omistajan aseman ja varallisuuden osoitin. Nykyisenkaltaisia kuisteja jotka ovat kuin huone talon edessä, rakennettiin ensimmäisen kerran virkataloihin 1600-luvulla. Maalaistaloissa umpinainen kuisti yleistyi 1800-luvulla. Kuistista voidaan käyttää myös nimitystä ”porstua”. Veranta on kuistin tapainen, lähinnä oleskeluun, ei läpikulkuun, tarkoitettu rakennelma.


title: Juan Calatayud

text: Juan Jesús Calatayud Sánchez (s. 21. joulukuuta 1979 Antequera, Espanja) on espanjalainen jalkapallomaalivahti. Hän edustaa Espanjan Primera Divisiónissa pelaavaa Mallorcaa.


title: Juan Calatayud

text: Calatayud on Málagan kasvatti. Kauden 2002–2003 hän pelasi lainasopimuksella Algecirasissa. Palattuaan takaisin kasvattajaseuraansa hän teki ensiesiintymisensä edustusjoukkueessa 29. lokakuuta 2003 ottelussa Athletic Bilbaota vastaan. Kaudeksi 2005–2006 hänet lainattiin jälleen, tällä kertaa Getafeen.


title: Juan Calatayud

text: Vuonna 2006 Calatayud siirtyi Racing Santanderiin, jossa hänen vastuunsa jäi kuitenkin hyvin minimaaliseksi toimiessaan lähinnä joukkueen kolmosmaalivahtina. Toisella kaudellaan 2007–2008 hän jäi ilman pelinumeroa.


title: Juan Calatayud

text: Heinäkuussa 2008 hän teki kaksivuotisen sopimuksen Hérculesin kanssa. Ensimmäisellä kaudellaan joukkueessa häneltä jäi paitsi vain yksi sarjaottelu. Seuraavalla kaudella 2009–2010 Calatayud jatkoi joukkueen ykkösmaalivahtina ja pelasi kauden ensimmäisellä puoliskolla eniten nollapelejä. Hän ei kuitenkaan lopulta onnistunut saavuttamaan Segunda Divisiónin Zamora-palkintoa, vaan hävisi sen niukasti Recreativo-maalivahti Vicente Guaitalle.


title: Upper West Ghana

text: Upper West Ghana on hallintoalue Ghanan pohjoisosassa, Burkina Fason rajalla. Sen pääkaupunki on Wa ja pinta-ala 18 476 km. Alueen väkiluku 1. heinäkuuta 2010 oli 637 200.


title: Upper West Ghana

text: Alue sijaitsee perinteisten Saharan poikki kulkevien kauppareittien varrella. Se on maisemaltaan suurelta osin apinanleipäpuiden täplittämää ruohosavannia. Alueen nähtävyyksiin kuuluu Gbellen riistansuojelualue ja wala-heimon päällikö Wa Naan palatsi.


title: Saša Rakezić

text: Saša Rakezić, taiteilijanimi Aleksandar Zograf, (s. 1963) on serbialainen sarjakuvantekijä ja toimittaja.


title: Saša Rakezić

text: Rakezić on pienen Vreme-nimisen aikakauslehden toimittaja ja sarjakuvantekijä. Hän teki sarjakuvia 1990-luvun alusta Jugoslavian hajoamisesta alkaen ja lähetti niitä vaihtoehtolehdille Kanadaan ja Yhdysvaltoihin. Nykyisin hänen sarjakuviaan julkaistaan monissa Euroopan maissa.


title: Niskavuoren naiset

text: Niskavuoren naiset on Hella Wuolijoen näytelmä vuodelta 1933. Sen ensiesityksen Helsingin Kansanteatterissa 31. maaliskuuta 1936 ohjasi Eino Salmelainen, jonka merkitys Wuolijoen näytelmille oli keskeinen ja jonka ohjaustyöt viitoittivat näytelmien tulkinnan ja laskivat perustan Niskavuoren teatterimaisemalle vuosikymmeniksi. Näytelmä ilmestyi painettuna vuonna 1936 tekijänimellä Juhani Tervapää, ja kustantaja oli Gummerus. Wuolijoki paljastui tekijänimen takaa kuitenkin jo näytelmän ensi-illassa. Se on julkaistu uudestaan 2001 Hella Wuolijoen tekijänimellä.. Loviisana oli Elsa Rantalainen, Aarnena Kyösti Erämaa ja Marttana Aino Lohikoski. Ilonaa näytteli Martta Kontula.


title: Niskavuoren naiset

text: Näytelmän pohjalta on tehty kaksi elokuvaa "Niskavuoren naiset" vuodelta 1938 ja "Niskavuoren naiset" vuodelta 1958, jotka molemmat on ohjannut Valentin Vaala. Ilonan ja Aarnen tarinan kertovan Matti Kassilan ohjaaman elokuvan "Niskavuori" (1984) alkupuoli pohjautuu "Niskavuoren naisiin".


title: Niskavuoren naiset

text: Tarinan kuvaama aika on 1920-luku. Tarinassa Aarne Niskavuori ihastuu kylän uuteen opettajaan Ilona Ahlgreniin. Sisäinen kamppailu velvollisuuden (vaimonsa Martan ja Niskavuoren talon) ja intohimon (Ilonan) välillä päättyy siihen, että hän tunnustaa rakkautensa Ilonalle. Suhteen paljastuttua Martta järjestää kuulemistilaisuuden, jossa tilanne selviää kaikille. Vanhaemäntä Loviisa tyytyy tappioon ja hyvästelee poikansa, joka lähtee Ilonan kanssa kaupunkiin.


title: Niskavuoren naiset (täsmennyssivu)

text: Niskavuoren naiset viittaa seuraaviin:


title: Länsilaituri

text: Länsilaituri () on Brightonissa, Englannissa sijaitseva laituri, joka rakennettiin vuonna 1866. Sen rakensi 1800-luvun arkkitehti ja insinööri Eugenius Birch. Länsilaituri oli Brightonin toinen laituri vuonna 1823 rakennetun The Royal Suspension Chain Pierin jälkeen. Vuonna 1975 laituri suljettiin odottamaan kunnostusta. Länsilaiturin omistavan West Pier Trust -yhdistys suunnitteli sen kunnostusta Heritage Lottery Fund -rahaston avulla, mutta jotkut paikalliset asukkaat vastustivat hanketta. Paikallismedia uutisoi suurimman huolenaiheen liittyvän kaupallisiin yrityksiin, joilta oli nähtävästi pyydetty hankkeeseen rahoitusta. Myös Brighton Pier -laiturin omistajat, jotka olivat alun perin tukeneet Länsilaiturin entisöintiä, liittyivät vastustajiin. Heidän kantansa oli, että laiturin uudelleen rakennuttaminen aiheuttaisi epäoikeudenmukaista kilpailua.


title: Länsilaituri

text: Heinäkuussa 2008 West Pier Trust ilmoitti luottavansa siihen, että laituri rakennetaan uudelleen. Yhdistyksen tavoite oli ottaa kahdessa tulipalossa kärsinyt rakennelma uudelleen käyttöön ja tehdä siitä yksi Brightonin pääturistikohteista yhdessä British Airways i360:n, futuristisen näkötornin, kanssa.


title: Länsilaituri

text: Lähes 340 metrin pituinen Länsilaituri avattiin 6. lokakuuta 1866. Laiturilla ei ollut oikeastaan päällysrakennelmaa ennen vuotta 1893, jolloin laiturin päätä laajennettiin ja paviljonki lisättiin. Vuonna 1916 Länsilaiturille rakennettiin konserttisali ja vuonna 1932 uusi sisäänkäynti. Vuonna 1965 laiturin osti yritys, joka omisti merenrantahotelleja ja joitakin tapahtumapaikkoja. Yrityksellä oli kunnianhimoisia tavoitteita Länsilaiturin varalle, mutta ylläpitokustannusten noustessa laituri suljettiin vuonna 1975. Länsilaiturin pelastamiseksi sille perustettiin yhdistys, mikä osti laiturin vuonna 1984 nimellisellä rahasummalla.


title: Länsilaituri

text: Länsilaituri erotettiin rannasta vuonna 1975 osittain turvallisuussyistä, mutta West Pier Trust tarjosi sille säännöllisiä turistikierroksia, kunnes rakennelma romahti osittain myrskyssä joulukuussa 2002, jolloin konserttihallin ja paviljongin yhdistänyt käytävä vajosi mereen. Tammikuussa 2003 keskellä laituria sijainnut konserttisali tuhoutui ja 28. maaliskuuta 2003 laiturin päässä sijainnut paviljonki syttyi tuleen. Palokunta ei pystynyt pelastamaan rakennelmaa, koska romahtanut käytävä esti sen pääsemisen laiturin luo. Tulipalon syttymisen syytä ei saatu selville. 11. toukokuuta 2003 toinen tulipalo tuhosi suurimman osan siitä, mitä konserttisalista oli jäänyt jäljelle. Seuraavana päivänä syttyi uusi tulipalo, mitä epäiltiin tuhopoltoksi. West Pier Trust sanoi palojen olevan "ammattilaispolttajien" aikaansaannos. Kesäkuussa 2004 voimakkaat tuulet romahduttivat keskilaiturin täysin.


title: Länsilaituri

text: Takaiskuista huolimatta West Pier Trust aikoi edelleen kunnostaa Länsilaiturin. Joulukuussa 2004 yhdistys joutui kuitenkin vetäytymään suunnitelmista, kun heidän Heritage Lottery Fund ei myöntänyt rahoitusta, mihin vaikutti osittain se, että yhdistys ei löytänyt ulkopuolisia rahoitajia. English Heritage torjui myöhemmät suunnitelmat vain rakennelman vanhimman osan kunnostuksesta. Syyskuussa 2005 West Pier Trust kertoi kuitenkin tekevänsä suunnitelmia alkuperäisrakennelman kunnostamisesta yksityisrahoittajan avulla. Joulukuussa 2005 loputkin rakennelmat hävisivät, kun voimakkaat tuulet hajottivat ne mereen.


title: Länsilaituri

text: Keväällä 2006 West Pier Trust ilmoitti uusista rakennelman kunnostussuunnitelmasta, 183-metrisestä näkötornista, i360:stä. Näkötornin on suunniteltu kantavan kerralla 100 ihmistä. Suunnitellun näkötornin hinnaksi tulisi arviolta 15–20 miljoonaa puntaa, ja sen rakentaminen kestäisi kolme vuotta. Yhdistyksen arvion mukaan i360-tornilla kävisi vuosittain noin puoli miljoonaa maksavaa asiakasta. Tornin rakennustyöt piti aloittaa heinäkuussa 2007. Joidenkin purkutöiden ja Länsilaiturin rautajätteiden siirtotyöt aloitettiin alkuvuodesta 2010 laskuveden aikaan.


title: Länsilaituri

text: British Airways i360 valmistui elokuussa 2016.


title: Länsilaituri

text: Länsilaituri on mukana Richard Attenboroughin vuoden 1969 elokuvassa "Oi! Mikä ihana sota". Länsilaituri nähdään myös pikaisesti lyhytelokuvassa "Lumiukko".


title: Aapo Kukko

text: Aapo Kukko (s. 19. syyskuuta 1991 Kemi) on oululainen sarjakuvantekijä, joka on herättänyt huomiota ja saanut myönteisiä arvosteluita sotasarjakuvallaan "U-255 – Sukellus pohjoisessa". Todellisiin tapahtumiin ja henkilöhahmoihin vapaasti pohjautuva sarjakuva kertoo toisen maailmansodan aikaisen saksalaisen sukellusveneen toiminnasta Pohjois-Atlantilla ja Jäämerellä. Salla Brunou vertaa sarjakuvan ”intensiivisiä tuijotuksia, pysähtyneitä merimaisemia ja kohtalonhetkiä sodan taustamaisemissa” kuuluisan Hugo Prattin tuotantoon. Hän kuitenkin toteaa Kukon onnistuneen Pratt-vaikutteistaan huolimatta tekemään omantuntuisensa ja itsenäisen pitkän sotaseikkailusarjakuvan.


title: Irlanti olympialaisissa

text: Irlanti osallistui olympialaisiin omalla joukkueella ensimmäisen kerran Pariisissa 1924, ja on ollut sen jälkeen mukana kaikissa kesäolympialaisissa Berliiniä 1936 lukuun ottamatta. Talvikisoihin maa osallistui ensimmäisen kerran Albertvillessä 1992.


title: Irlanti olympialaisissa

text: Irlannin menestyksekkäimmät urheilumuodot olympialaisissa ovat nyrkkeily, uinti ja yleisurheilu. Maan menestynein olympiaurheilija on uimari Michelle Smith joka saavutti kolme kultamitalia ja yhden pronssin Atlantassa 1996. Kaksi olympiakultaa on voittanut moukarinheittäjä Pat O'Callaghan, joka voitti kultaa Amsterdamissa 1928 ja Los Angelesissa 1932. Bob Tisdall voitti 400 metrin aitajuoksun Los Angelesissa 1932, Ron Delany 1 500 metrin juoksun Melbournessa 1956, Michael Carruth nyrkkeilyn välisarjan Barcelonassa 1992 ja Katie Taylor nyrkkeilyn kevyen sarjan Lontoossa 2012. Yleisurheilun, uinnin ja nyrkkeilyn lisäksi Irlanti on saanut olympiamitalin purjehduksessa, ratsastuksessa ja soudussa. Talvikisoissa maan paras saavutus on Clifton Wrottesleyn neljäs sija skeleton-kelkkailussa Salt Lake Cityssä 2002.


title: Korean Grand Prix 2011

text: Korean Grand Prix 2011 (virallisesti 2011 Formula 1 Korean Grand Prix) oli Formula 1 -kauden 2011 16. osakilpailu. Se ajettiin 14–16. lokakuuta Korean International Circuitilla Yeongamissa Etelä-Koreassa. Kilpailu oli toinen Koreassa, edellinen oli Korean GP 2010 edellisenä vuonna.


title: Korean Grand Prix 2011

text: McLarenille kyseessä oli tallin 700:s GP.


title: Korean Grand Prix 2011

text: Perjantain ensimmäisissä vapaissa harjoituksissa nopeinta vauhtia piti yllä Mercedeksen Michael Schumacher ajalla 2.02,784.


title: Korean Grand Prix 2011

text: Perjantain toisissa vapaissa harjoituksissa nopein oli McLarenin Lewis Hamilton ajalla 1.50,828. Mercedeksen Nico Rosberg ajoi kostealla radalla pitkäksi lähtösuoran päässä olevan ensimmäisen mutkan renkaiden mentyä lukkoon jarrutuksessa, jonka vuoksi hän törmäsi päin Toro Rosson Jaime Alguersuaria, joka oli juuri tullut varikkotieltä radalle mutkan ulkolinjalle. Törmäys rikkoi tilanteessa Rosbergin auton etusiiven ja hän joutui jättämään ajokkinsa radan varteen siiven taituttua etupyörän alle. Rosberg kutsuttiin harjoitusten jälkeen tuomariston luokse selvittämään kolarointiaan. Rosberg sai tuomaristolta 5 000 euron sakot, koska hän ei saapunut tarpeeksi nopeasti tuomariston luokse selvittämään kolariaan.


title: Korean Grand Prix 2011

text: Lauantain kolmansissa vapaissa harjoituksissa nopein oli McLarenin Jenson Button ajalla 1.36,910. Harjoitusten loppuminuuteilla Red Bullin Sebastian Vettel joutui nopealla aikakierroksellaan ajamaan pitkään Toro Rosson Jaime Alguersuarin takana, jonka vuoksi Vettel hermostui edessä hidastelleelle sisartallin kuljettajalle siinä määrin, että heristi nyrkkiään, ennen kuin hän lopulta pääsi ohitse. Renaultin Bruno Senna pyörähti kevyesti päin reunamuuria ja vioittaen etusiipeään.


title: Korean Grand Prix 2011

text: Aika-ajoissa paalulle ajoi hieman yllättäen McLarenin Lewis Hamilton kahden kymmenyksen erolla toiseksi ajeneeseen maailmanmestaruutensa jo varmistaneeseen Sebastian Vetteliin. Hamiltonin paalu merkitsi sitä, että tämä oli kauden ainoa kisa, jossa Red Bull ei vienyt paalupaikkaa.


title: Korean Grand Prix 2011

text: Ferrari koki suru-uutisen kun tallin kuljetusjärjestelyistä pitkään vastannut Pasquale Danza kuoli lauantaina.


title: Korean Grand Prix 2011

text: Ennen kilpailua ennakoitiin rengaiden kestävän niin huonosti, että kuljettajat joutuisivat tekemään jopa viisi varikkopysähdystä. Kilpailussa renkaat kuitenkin osoittautuvat odotettua kestävimmiksi, ja kilpailu ajettiin pääsääntöisesti kahden stopin taktiikalla. Kilpailussa nähtiin myös raju kolari, kun Vitali Petrov kolaroi Michael Schumacherin auton perään. Kolarin osapuolet joutuivat keskeyttämään, ja Petrov sai viiden lähtöruudun rangaistuksen seuraavaan Intian GP:n aika-ajoihin. Kilpailun voitti Sebastian Vettel, joka onnistui ohittamaan Lewis Hamiltonin jo kilpailun alussa. Vettelin voitto ja Red Bullin toisen kuljettajan Mark Webberin kolmas sija riittivät varmistamaan Red Bullille toisen perättäisen valmistajien maailmanmestaruuden kolme kilpailua ennen kauden loppua.


title: Korean Grand Prix 2011

text: Red Bullin voitettua valmistajan palkinnon otti palkintokorokkeella vastaan Christian Horner.


title: Malesian ringgit

text: Malesian ringgit on Malesian rahayksikkö. Ringgitin kansainvälinen valuuttakoodi (ISO 4217) on MYR, mutta paikallisesti käytetään lyhennettä RM ("Ringgit Malaysia"). Ringgit jaetaan sataan seniin.


title: Malesian ringgit

text: Sana "ringgit" tarkoittaa malaijiksi "sahalaitainen" ja viittasi alun perin 1600-luvun Espanjan hopeataalereihin. Rahayksikön nimi olikin Malesian dollari ("Malaysian dollar") vuoteen 1975 asti, jolloin nimi virallisesti vaihdettiin.


title: Singaporen dollari

text: Singaporen dollari (englanniksi "Singapore dollar") on Singaporen rahayksikkö. Singaporen dollarin kansainvälinen valuuttakoodi (ISO 4217) on SGD, mutta paikallisesti käytetään lyhennettä S$ . Dollari jaetaan sataan senttiin ("cent").


title: Singaporen dollari

text: Osana Malaijan federaatiota ja sittemmin Malesiaa Singapore käytti Malesian dollaria, mutta pian vuoden 1965 itsenäistymisen jälkeen silloinen rahaliitto alkoi rakoilla ja vuonna 1967 Singapore loi oman valuuttansa. Singaporen dollari ja Malesian dollari pidettiin arvoltaan samoina vuoteen 1973 asti, ja Singaporen dollari on edelleenkin 1:1-rahaliitossa Brunein dollarin kanssa.


title: Singaporen dollari

text: Singaporen dollari on sidottu valuuttakoriin, jonka tarkka koostumus ei ole julkinen. Elokuussa 2010 yksi euro oli n. 1,7 Singaporen dollaria.


title: Brucknerhaus

text: Brucknerhaus () on Linzissä sijaitseva konsertti- ja kongressitalo, joka on nimetty itävaltalaisen säveltäjän Anton Brucknerin mukaan. Rakennus on valmistunut vuonna 1973, ja sen ovat suunnitelleet Heikki ja Kaija Siren.


title: Brucknerhaus

text: Brucknerhausissa on 3 pääsalia:


title: Bell MTS Place

text:
Bell MTS Place on Kanadan Winnipegissä sijaitseva jäähalli. Se on toiminut jääkiekkojoukkue Manitoba Moosen kotihallina vuodesta 2004 alkaen. Areena korvasi vanhan Winnipeg Arenan. MTS Centren kapasiteetti jääkiekko-ottelussa on 15 015 katsojaa.
Areenan nimioikeudet on ostanut Manitoba Telecom Services (MTS). Areena on toiminut Winnipeg Jetsin kotiareenana alkaen kaudesta 2011-2012.


title: Brighton Dome

text: Brighton Dome on Brightonissa, Englannissa sijaitseva tapahtumien pitopaikka, johon kuuluvat konserttihalli, Corn Exchange sekä teatteri Pavilion. Brighton Dome rakennettiin Walesin prinssille, ja se valmistui vuonna 1805. Nykyäänkin Brighton Dome kuuluu Royal Pavilionin omaisuuteen ja Dome on yhdistetty siihen maanalaisella tunnelilla. Alkujaan konserttihalli oli prinssin talleina ja Corn Exchange ratsastuskouluna.


title: Brighton Dome

text: William Porden suunnitteli prinssille uuden tallin ja ratsastuskoulun, johon hän sai ideoita Intiaa kuvaavista vesiväripiirroksista. Niinpä rakennuksesta tuli indo-goottilaistyylinen ja sen päähallin päälle rakennettiin valtava lasikupoli, läpimitaltaan 24 m ja 19 m korkea. Monet pessimistit ennustivat, että tämä uskalias rakennelma romahtaisi, kun rakennustelineet poistettaisiin. Tallit muutettiin konserttisaliksi suunnilleen vuonna 1860. Sen jälkeen sekä konserttisali että Corn Exchange ovat käyneet läpi monia eri muodonmuutoksia, joista viimeisin, 22 miljoonaa puntaa maksanut konserttisalin remontti tehtiin vuosina 2001 ja 2002. Entisöintiä avustivat mm. Lontoon filharmoninen orkesteri, Courtney Pine, Nigel Kennedy ja Fatboy Slim.


title: Brighton Dome

text: Brighton Dome on ollut muun muassa vuoden 1974 Eurovisionin laulukilpailun näyttämönä, kun ABBA voitti kilpailun kappaleellaan "Waterloo". Muita merkittäviä Brighton Domessa esiintyneitä artisteja ja yhtyeitä ovat olleet muun muassa Jimi Hendrix, The Rolling Stones, Led Zeppelin, Pink Floyd, Ozzy Osbourne, Lily Allen, Beyoncé, Katy Perry ja Alesha Dixon.


title: Brighton Dome

text: Brighton Domessa esitetään myös monen eri musiikkityylin konsertteja, näytelmiä, balettia, komediaa ja nykytanssia.


Magic & Mayhem – Tales from the Early Years on metalliyhtye Amorphiksen kokoelma-albumi, joka julkaistiin 17. syyskuuta 2010 Nuclear Blastin kautta. Kokoelman kappaleet ovat uudelleenäänitettyjä ja -sovitettuja versioita yhtyeen kolmen ensimmäisen albumin kappaleista. Kitaristi Tomi Koivusaari laulaa albumilla murinavokaaleja ensimmäistä kertaa sitten vuoden 1997. Kokoelman rajoitetussa digipak-painoksessa on bonuskappaleena cover-versio The Doorsin kappaleesta "Light My Fire".


title: Magic & Mayhem – Tales from the Early Years

text: Albumi nousi Suomen virallisen listan sijalle 8.


title: Vampyyrien imussa

text: Vampyyrien imussa ("Vampires Suck") on Jason Friedbergin ja Aaron Seltzerin ohjaama yhdysvaltalainen komediaelokuva vuodelta 2010. Elokuva parodioi pääasiassa romanttista fantasiaelokuvaa Twilight – Houkutus.


title: Vampyyrien imussa

text: Helsingin Sanomien Matti Rämöä elokuva ei vakuuttanut: "Pelkkään liioitteluun perustuva huumori ei naurata ja alkaa toistaa itseään nopeasti."


title: Hands All Over (albumi)

text: Hands All Over on yhdysvaltalaisen pop-yhtye Maroon 5:n kolmas studioalbumi, joka julkaistiin Yhdysvalloissa 21. syyskuuta 2010 ja Suomessa 22. syyskuuta.


title: Hands All Over (albumi)

text: Maroon 5:n kolmas studioalbumi on äänitetty Sveitsissä, jossa yhtye teki albumia tuottaja Robert Langen kanssa. James Valentine kertoi marraskuussa, että uuden albumin nimeksi tulee "Hands All Over". Albumin ensimmäinen single, "Misery", julkaistiin 22. kesäkuuta 2010. Toinen single, "Give a Little More", julkaistiin 17. elokuuta 2010.


title: Molen kansallispuisto

text: Molen kansallispuisto on luonnonsuojelualue Ghanan luoteisosassa Afrikassa. Se on maan suurin kansallispuisto ja kattaa yli 4 800 neliökilometriä savannia ja jokilaaksoja. Molessa elää leijonia, leopardeja, puhveleita, norsuja, monia antilooppeja ja pieniä apinoita. Krokotiilit ovat hyvin näkyvissä, kun ne paistattelevat auringossa lammikoiden reunoilla.


title: Molen kansallispuisto

text: Puistossa on tavattu 93 lajia nisäkkäitä, noin 400 lintulajia, yhdeksän sammakkoeläinlajia, 33 matelijalajia ja viisi endeemistä perhoslajia. Jokivarsien metsissä kasvaa monia harvinaisia ja endeemisiä kasvilajeja.


title: Molen kansallispuisto

text: Muinainen karavaanireitti Maliin kulki aikoinaan nykyisen kansallispuiston poikki. Sitä pitkin vietiin tavaraa ja orjia, ja orjia siepattiin myös näiltä seuduilta. Puistossa on luola, jossa alkuasukkaat piileksivät orjakauppiailta. Kansallispuiston opastuskeskus on paikassa, jossa orjakaupiaat ryöstivät ja tuhosivat kokonaisen kylän. Myös muiden orjakauppiaiden tuhoamien kylien raunioita on puiston alueella.


title: Tian Yuan

text: Tian Yuan (s. 29. tammikuuta 1993) on kiinalainen painonnostaja. Hän voitti alle 48-kiloisten sarjassa kultaa nuorten olympialaisissa 2010 ja sai myöhemmin samana vuonna samassa sarjassa pronssia aikuisten MM-kisoissa. Tian sai MM-kisoissa tuloksen 204 kiloa ja rikkoi nuorten maailmanennätyksen yhteistuloksen lisäksi sekä tempauksessa, jossa hänen tuloksensa oli 116 kiloa että työnnössä, jossa hän nosti 88 kiloa.


title: Juhani Wiio

text: Lauri Juhani Wiio (s. 30. maaliskuuta 1949 Rantsila) on toimittaja, viestinnän vaikuttaja ja dosentti.


title: Juhani Wiio

text: Wiio valmistui Tampereen yliopistosta yhteiskuntatieteiden maisteriksi 1973, lisensiaatiksi 1980 ja tohtoriksi 1985. Hänen väitöskirjansa käsitteli sanoman perillemenoa.


title: Juhani Wiio

text: Wiio on suorittanut NASEVA International Management -ohjelman vuonna 1986 ja AMP (Advanced Management Programme) -johtamisen tutkinnon Oxfordin yliopistossa 1999. Jyväskylän yliopiston dosentiksi hänet nimitettiin vuonna 1990 ja Helsingin yliopiston dosentiksi vuonna 2004.


title: Juhani Wiio

text: Wiio työskenteli Yleisradion palveluksessa vuosina 1972–2005 mm. TV 1:n A-studion toimittajana, TV2:n ohjelmapäällikkönä ja yhtiön kehitysjohtajana. Hän toimi Euroopan yleisradiounionin International Training Steering Committeen jäsenenä vuosina 1988–2000 ja puheenjohtajana 2001–2005. Vuodesta 2005 lähtien Wiio on työskennellyt viestinnän asiantuntijana Wiio Oy:ssä. Vuosina 2010–2014 hän työskenteli samassa tehtävässä myös Viestintätoimisto Sopranossa.


title: Juhani Wiio

text: Väitöskirjan lisäksi Wiio on kirjoittanut kirjoja ja lukuisia artikkeleita niin kotimaisiin kuin kansainvälisiinkin julkaisuihin.


title: La Paun metroasema

text: La Pau on Barcelonan metron linjojen 2 ja 4 asema. Se sijaitsee Sant Martín alueella Barcelonan kaupungin itäosassa.


title: La Paun metroasema

text: La Paun asema avattiin vuonna 1982 linjan 4 pääteasemana. Linja 2 puolestaan saavutti aseman vuonna 1997.


title: The Stranger (albumi)

text: The Stranger on yhdysvaltalaisen laulaja-lauluntekijä Billy Joelin viides studioalbumi vuodelta 1977. Levyn tunnetuimpia kappaleita on balladi "Just the Way You Are".


title: The Stranger (albumi)

text: Levyn on tuottanut Phil Ramone Home Run -yhtiölle ja julkaissut CBS/Sony. LP-levyä on valmistanut lisenssillä filippiiniläinen Blackgold Records Corporation ja tämä painos on ilmestynyt 1978.


title: The Stranger (albumi)

text: Levyllä esiintyvistä muusikoista ei ole annettu tietoja, mutta takakannen valokuvassa Joel on neljän muun mieshenkilön seurassa.


title: The Stranger (albumi)

text: A-puoli


title: The Stranger (albumi)

text: B-puoli


title: The Stranger (albumi)

text: Kaikki kappaleet ovat Billy Joelin tekemiä.


title: New York Daily News

text: New York Daily News on päivittäin ilmestyvä yhdysvaltalainen sanomalehti, jonka kotipaikka on New York. Lehden julkaisu aloitettiin vuonna 1919, ja se on levikiltään maan viidenneksi suurin sanomalehti. Lehden päivittäinen levikki oli kesäkuussa 2009 632 595 kappaletta. Lehti on historiansa aikana voittanut kymmenen Pulitzer-palkintoa.


title: Vampyyripäiväkirjat (1. tuotantokausi)

text: Amerikkalaisen fantasia-kauhu televisiosarjan "Vampyyripäiväkirjat" ensimmäistä tuotantokautta alettiin esittää Yhdysvalloissa The CW -kanavalla 10. syyskuuta 2009 ja Suomessa MTV3:lla 12. elokuuta 2010. Sarjan ensimmäinen jakso, "Uusi oppilas" keräsi yhteensä lähes 5 miljoonaa katsojaa. Sarja keskittyy fiktiiviseen yliluonnollisen historian omaavaan Mystic Fallsin kaupunkiin, Virginiaan sekä kahden vampyyriveljeksen ja kuolevaisen kolmiodraamaan. Ensimmäinen tuotantokausi päättyi Yhdysvalloissa 13. toukokuuta 2010 ja sisälsi yhteensä 22 jaksoa.


title: Vampyyripäiväkirjat (1. tuotantokausi)

text: Kauden alussa keskityttiin pääosin vampyyrien esittelyyn, erityisesti vampyyriveljesten Stefanin (Paul Wesley) ja Damonin (Ian Somerhalder) elämiin, jotka palaavat vuosien jälkeen syntymäkaupunkiinsa. Stefan valloittamaan Elenan (Nina Dobrev) sydämen ja Damon herättämään kauan kaipaamansa rakkauden Katherinen. Kauden lopussa esitellään "haudan vampyyrit", joiden joukosta Katherine ei löytynytkään. Kausi päättyy kaupungin juhliessa perustajien päivää, joka päättyy "haudan vampyyrien" taisteluun sekä Katherinen paluuseen.


title: Vampyyripäiväkirjat (1. tuotantokausi)

text: Sarjan pilottijakso kuvattiin Vancouverissa, Brittiläisessä Kolumbiassa ja muut jaksot Covingtonissa, Georgiassa. Sarjan vastaanotto oli alussa sekalaista, mutta parantui huomattavasti sarjan edetessä: "Vampyyripäiväkirjat" voitti lopulta useita merkittäviä palkintoja, kuten Teen Choice Awards -palkinnon sekä People's Choice Awards -palkinnon.PCA Awards/Nominees People's Choice Awards. Retrieved: 2010-08-19. Kauden katsojaluvut olivat keskiluokkaa, pilottijakson oltua kauden katsotuin jakso.


title: Vampyyripäiväkirjat (1. tuotantokausi)

text: Pääosat


title: Vampyyripäiväkirjat (1. tuotantokausi)

text: Vierailevat6. helmikuuta 2009, "Variety" julkaisi tiedon, että CW on alkanut kuvata "Vampyyripäiväkirjojen" pilottijaksoa Kevin Williamsonin ja Julie Plecin toimiessa käsikirjoittajina ja vastaavina tuottajina. On May 19, 2009, the series was officially ordered for the 2009–2010 season.


title: Vampyyripäiväkirjat (1. tuotantokausi)

text: Pilottijakso kuvattiin Vancouverissa, vaikka loput jaksoista onkin kuvattu Covingtonissa, Georgiassa (joka toimii Mystic Fallsin fiktiivisenä pikkukaupunkina) sekä useissa eri kohteissa lähellä "Greater Atlantaa". Sarjaa tilattiin täysi, 22 jaksoa sisältävä tuotantokausi.


title: Vampyyripäiväkirjat (1. tuotantokausi)

text: Sarjan alussa saamat arvostelut olivat sekä positiivisia että negatiivisia; "Entertainment Weekly" antoi sarjan pilottijaksolle arvosanan B+, perustellen sarjan lupaavan täyden kauden verran teräväkielistä hämmennystä.


title: Vampyyripäiväkirjat (1. tuotantokausi)

text: Kuitenkin moni kriitikko koki, että sarja on parantunut jakso jaksolta. Sara Hughes "The Independent" -lehdestä sanoi sarjan osoittautuneen "hyvin muotoilluksi, kiinnostavaksi kehittyväksi sarjaksi" huonosta alusta huolimatta. "New York Post" kehui Elenan kuvausta, pitäen hahmoa vahvamielisenä naisena joka ei anna tunteidensa poikaystäväänsä kohtaan hallita itseään. "The San Diego Union-Tribune" sanoi; "Yliluonnollinen draama on ensimmäisen lukan tuotantoa, sisältäen hullun hyvän näyttelijäkokoonpanon, terävät käsikirjoitukset ja synkän ilmapiirin, jota kukaan ei pysty vastustamaan." Mike Hale "The New York Times"ista antoi sarjalle kunniamaininnan listassaan vuoden 2009 televisiosarjoista.


title: Vampyyripäiväkirjat (1. tuotantokausi)

text: "Vampyyripäiväkirjojen" ensiesitys 10. syyskuuta 2009 toi CW:lle sen kaikkien aikojen suurimmat katsojaluvut koko kanavan historiassa (4.9 miljoonaa katsojaa). DVR:n katsojaluvut lisättynä sarjan ensiesitystä katsoi yhteensä 5.7 miljoonaa katsojaa. Vaikka katsojaluvut pienenivätkin kauden kehittyessä, sarja tavoitti korkean aikuiskatsojamäärän (18-34-vuotiaat; 2.3 miljoonaa) Halloween-jaksoon mennessä.


title: Vampyyripäiväkirjat (1. tuotantokausi)

text: Sarja oli CW:n katsotuin sarja kaudella 2009-10, sarjan keskimääräisellä 3.6 miljoonalla viikoittaisella katsojalla.


title: Vampyyripäiväkirjat (1. tuotantokausi)

text: Ensimmäisellä kaudellaan "Vampyyripäiväkirjat" voitti seitsemän "Teen Choice Awards"-palkintoa ja yhden "People's Choice Award"-palkinnon.


title: Vampyyripäiväkirjat (1. tuotantokausi)

text: CW on ilmoittanut julkaisevansa "Vampyyripäiväkirjojen" huippusuositusta ensimmäisestä tuotantokaudesta soundtrack-albumin.


title: Vampyyripäiväkirjat (1. tuotantokausi)

text: 12. lokakuuta 2010 Yhdysvalloissa julkaistu albumi sisältää yhteensä 18 kappaletta, muun muassa artisteilta Smashing Pumpkins, Silversun Pickups, Gorillaz ja A Fine Frenzy. Suomessa albumi julkaistiin päivää myöhemmin, eli 13. lokakuuta.


title: Micro Four Thirds

text: Micro Four Thirds on japanilaisten kameravalmistajien Olympuksen ja Panasonicin kehittämä peilitön järjestelmäkamerastandardi. Standardissa määritellään objektiivien ja elektronisiin etsimiin perustuvien järjestelmäkameroiden välinen kiinnitys.


title: Micro Four Thirds

text:
Standardin merkittävä etu muihin järjestelmäkameroihin nähden on objektiivien ja usein myös kameroiden merkittävästi pienempi koko, mikä johtuu kennon koosta, joka on jonkin verran pienempi kuin yleensä harrastaja- ja puoliammattilaiskäyttöön tarkoitetuissa järjestelmäkameroissa ja pinta-alaltaan noin neljäsosa ammattilaiskäyttöön tarkoitettujen kameroiden 35 mm:n filmiä vastaavista kennoista.
Kameroiden kenno on kooltaan sama kuin aikaisemmassa Four Thirds -standardissa. Four Thirds -standardista poiketen Micro Four Thirds -kameroissa ei ole etsintä varten peiliä, ja siksi objektiivin ja kennon välinen etäisyys on em. standardia merkittävästi pienempi, vain 20 mm. Sen ansiosta Micro Four Thirds -kameroille on voitu suunnitella huomattavasti pienempiä laajakulma- ja normaaliobjektiiveja.


title: Micro Four Thirds

text: Peilin puuttumisen vuoksi Micro Four Thirds -kameroissa ei ole juurikaan käytetty erilliseen tarkennuskennoon perustuvaa vaihetarkennusta, vaan kennon vierekkäisten kuvapisteiden valoisuuseroihin (kontrastiin) perustuvaa kontrastitarkennusta (kuten kaikissa videokameroissa). Kontrastitarkennus on vaihetarkennusta tarkempi, mutta koska valoisuuseroista ei päätellä tarvittavan tarkennuksen suuntaa (kauemmas vai lähemmäs), joutuu kamera etsimään tarkennusta objektiivin tarkennuslinssien edestakaisilla siirroilla. Vaihetarkennuksessa linssin siirron suunta ja etäisyys voidaan päätellä suoraan tarkennuskennolta saatavasta informaatiosta. Vaihetarkennuksen haitta on vähäisempi tarkkuus ja tarve objektiivien kalibrointiin.


title: Micro Four Thirds

text: Four Thirds -objektiiveja voidaan käyttää Micro Four Thirds -kameroissa yksinkertaisen ja edullisen sovittimen avulla, mutta päinvastainen ei ole mahdollista.


title: Micro Four Thirds

text: Four Thirds ja Micro Four Thirds -kameroiden kenno on kooltaan 18 mm × 13,5 mm (diagonaali 22,5 mm), josta käytössä on 17,3 mm × 13,0 mm (diagonaali 21,6 mm). Kuvasuhde on siten 4:3, toisin kuin useimmissa muissa järjestelmäkameroissa, jotka käyttävät 3:2 kuvasuhdetta. Kennon pinta-ala on noin 30–40 % pienempi kuin APS-C -kameroissa, mutta huomattavasti suurempi kuin pienissä taskukokoisissa kameroissa.


title: Micro Four Thirds

text: Vuonna 2009 markkinoille tullut Micro Four Thirds -kamera Panasonic Lumix DMC-GH1 ja sen seuraaja GH2 mahdollistavat samalla diagonaalilla myös 16:9 ja 3:2 kuvasuhteet suuremman kennon avulla.


title: Micro Four Thirds

text:
Suurin osa Micro Four Thirds -kameroista käyttää automaattitarkennukseen kontrastitarkennusta, joka vaihetarkennuksesta poiketen voidaan suorittaa pelkästään tavanomaiselta kennolta saatavan informaation perusteella.
Micro Four Thirds -kameroista vain vuonna 2013 julkaistu Olympus OM-D E-M1 tukee kontrastitarkennuksen lisäksi myös vaihetarkennusta. Tämä on edellyttänyt erityisten vaihetarkennuselementtien upottamista kennoon.


title: Micro Four Thirds

text: Vuonna 2014 Panasonic julkisti Depth From Defocus -menetelmän (DFD), jolla kontrastitarkennusta varten pystytään päättelemään tarkennuksen suunta myös tavanomaisen kennon tuottamasta kuvainformaatiosta. Helmikuussa 2014 julkaistu Panasonic GH4 oli ensimmäinen DFD-menetelmää tukeva Panasonicin kamera, ja toukokuussa 2015 julkaistun G7:n myötä teknologia on siirtynyt myös halvempiin malleihin. Menetelmä perustuu kuvan epätarkkuuden analysointiin, ja edellyttää tietoja käytössä olevan objektiivin optisista ominaisuuksista. Siksi DFD-tarkennus toimii vain Panasonicin objektiiveilla, joiden optinen informaatio on tallennettu joko kameran tai Panasonic-objektiivien muistiin. Kuten vaihetarkennus, myös DFD vähentää merkittävästi tarvetta tarkennuksen edestakaisiin siirtoihin, ja siten johtaa huomattavasti nopeampaan automaattitarkennukseen.


title: Micro Four Thirds

text: Micro Four Thirds -standardi määrittelee bajonettityyppisen kiinnityksen objektiiveille. Etäisyys objektiivista kennoon on noin 20 mm, joka on noin puolet Four Thirds -standardista. Tämä on mahdollista, koska Micro Four Thirds -kameroissa ei ole optisen etsimen edellyttämää peiliä. Optisen etsimen sijaan kameroissa on joko ainoastaan nestekidenäyttö tai nestekidenäytön lisäksi elektroninen etsin. Elektronisen etsimen etuihin lukeutuu se, että videota tallennettaessa kuvaa voi etsimestä seurata reaaliajassa, toisin kuin peiliin perustuvissa etsimissä, ja etsimen kuva on kirkas huonossa valaistuksessa ja hitailla objektiiveilla. Objektiivin ja kennon välisen lyhyen etäisyyden vuoksi useat Micro Four Thirds -objektiivit ovat huomattavasti vastaavia Four Thirds -objektiiveja pienempiä. Näin on etenkin laajakulmaisten objektiivien kohdalla, esimerkiksi 7-14 mm zoomin.


title: Micro Four Thirds

text: Standardin mukaisia kameroita ovat valmistaneet Olympus ja Panasonic sekä kesäkuusta 2014 lähtien Kodak. Ensimmäinen Micro Four Thirds -kamera oli Panasonicin G1, jonka myynti Japanissa alkoi lokakuussa 2008. Huhtikuussa 2009 Panasonic julkisti teräväpiirtovideota tukevan GH1-kameran.


title: Micro Four Thirds

text:
Olympuksen Pen-mallit muistuttavat ulkonäöltään mittaetsinkameraa, kun taas OM-D-sarjan kamerat muistuttavat Olympuksen 1970-luvun OM-järjestelmäkameroita. Edellisissä ei ole kiinteää etsintä. Panasonicin kameroista GF-sarjan kamerat ovat pieniä, ja etsin on lisävaruste kuten Olympuksen uudemmissa kameroissa (GF3:een ei ole etsintä saatavilla ollenkaan.) G-malleissa on korkealaatuinen elektroninen etsin vakiona, ja ne ovat ulkonäöltään lähimpänä perinteisiä järjestelmäkameroita. GH-mallit poikkeavat G-malleista paremman kennon ja erinomaisten video-ominaisuuksien suhteen. Helmikuussa 2014 julkistettu GH4-kamera tuottaa Ultra HD-videota.
Panasonicin GX-sarjan GX7 on jatkoa GF1- ja GX1-kameroille, laajennettuna sisäänrakennetulla etsimellä. GM1 ja GM5 ovat kooltaan erittäin pieniä, ja erityisesti niille suunnitellut objektiivit, esim. 12-32 mm, ovat poikkeuksellisen pieniä.


title: Micro Four Thirds

text: Vuonna 2009 Micro Four Thirds -kameroilla oli 11,9 prosentin markkinaosuus järjestelmäkameroissa Japanissa . 2010 osuus nousi 15 prosenttiin . 2011 osuus nousi edelleen yli 18,9 prosenttiin, mikä on jo hyvin lähellä perinteisten järjestelmäkameravalmistajien Nikonin (22,5 %) ja Canonin (27 %) osuuksia.. Muualla maailmassa peilittömien järjestelmäkameroiden osuus on ollut yleensä Japania pienempi.


title: Micro Four Thirds

text: Vuonna 2010 Panasonic julkisti ensimmäisen Micro Four Thirds -standardikiinnitystä käyttävän videokameran Panasonic AG-AF100 (joulukuu 2010).


title: Micro Four Thirds

text: Standardin mukaisia objektiiveja on yli 70. Koska Micro Four Thirds -kameroissa kennon halkaisija on noin puolet 35 mm:n filmin (kinofilmi) halkaisijasta, vastaavuus kameroihin, joiden kenno on kinofilmikokoinen, saadaan kertomalla objektiivien polttoväli kahdella. Esim. 14-42 mm:n zoomobjektiivi vastaa 28-84 mm:n objektiivia kinofilmikamerassa, ja 45-175 mm:n zoom vastaa 90-350 mm:n zoomobjektiivia. Kennon pienemmän koon vuoksi samaten makro-objektiiviien suurennoskertoimet kerrotaan kahdella, jotta saadaan vastaavuus kinofilmikokoisten kennojen objektiivien suurennoskertoimien kanssa.


title: Micro Four Thirds

text: Kennon pienemmän koon sekä kennon ja kiinnityksen välisen puolta pienemmän etäisyyden vuoksi Micro Four Thirds -objektiivit ovat huomattavasti 35 mm:n kennoa käyttävien kameroiden objektiiveja pienempiä. Teoreettisesti 35 mm:n kameroiden objektiiveista saa Micro Four Thirds -objektiivin skaalamalla objektiivin kaikki osat jokaisessa kolmessa ulottuvuudessa puoleen, mikä johtaisi objektiiveihin, jotka ovat tilavuudeltaan ja painoltaan vain 1/8 kinofilmikokoista 35 mm:n kennoa käyttävien kameroiden objektiiveista. Lisäksi esimerkiksi Olympus 9-18 mm ja 14-42 mm sekä Panasonic X 14-42 mm-objektiivit ovat kuljetusasennossa noin puolet lyhyempiä, mikä parantaa objektiivien kannettavuutta edelleen.


title: Micro Four Thirds

text: Osa objektiiveista soveltuu portaattoman aukon vuoksi erityisen hyvin videokuvaukseen.


title: Micro Four Thirds

text: Runkosuojaobjektiivit ovat poikkeuksellisen ohuita ja yksinkertaisia objektiiveja, joita voi käyttää runkosuojan korvikkeena. Objektiiveissa on kiinteä f/8 aukko, tarkennus yksinkertaisella vivulla, ja paino vain muutamia kymmeniä grammoja.


title: Micro Four Thirds

text: Sovittimen avulla voidaan käyttää kaikkia Four Thirds -objektiiveja, mutta automaattitarkennus ei toimi kaikilla objektiivi-kamera-yhdistelmillä, etenkään suurimmilla teleobjektiiveilla. Syynä on se, että Four Thirds -objektiiveja ei ollut suunniteltu kontrastiin perustuvaa automaattitarkennusta varten. Micro Four Thirds -kameroista vain Olympus OM-D E-M1:ssä on vaihetarkennusta tukeva kenno, joten Four Thirds -objektiivit toimivat tässä kamerassa täysin.


title: Micro Four Thirds

text: Melkein kaikille muille laajalti käytetyille perinteisille objektiivikiinnityksille on saatavissa sovittimet, mutta objektiivit toimivat täysin manuaalisina sekä tarkennuksen että aukon osalta: Canon, Carl Zeiss ZK, Carl Zeiss ZM, Carl Zeiss ZF, Contax/Yashica, Leica M, Leica R, M42, Minolta MD/MC, Nikon, Olympus OM, Pentax K, Sony/Minolta AF, T2, Voigtlander Ai-S, Voigtlander PK-A/R,KA, Voigtlander VM.


title: Micro Four Thirds

text: Koska Micro Four Thirds -kameroiden kennokoko on yleensä alkuperäistä kameratyyppiä pienempi, sovittimen kanssa käytettyjen objektiivien kuvakulma on vastaavasti kapeampi. Tämä on yleensä haitta laajakulmaobjektiivien mutta etu teleobjektiivien kohdalla. Saatavilla on myös optiikkaa sisältäviä sovittimia, jotka kohdistavat objektiivin tuottaman kuvan pienemmälle alueelle, jolloin objektiivin valovoima kasvaa ja kuvakulma laajenee.


title: Transformers (soundtrack)

text: Transformers: The Album on soundtrack vuoden 2007 yhdysvaltalaiseen elokuvaan "Transformers". Ainoa varsinainen single albumilta on Samin ja Mikaelan tunnuskappale Goo Goo Dollsin esittämä ”Before It’s Too Late”. Soundtrack julkaistiin samana päivänä kuin itse elokuva eli 4. heinäkuuta 2007.


title: Transformers (soundtrack)

text: Transformers: The Score on sisältää Steve Jablonskyn elokuvaa varten tekemät sävellykset. Kauppoihin se ilmestyi 9. lokakuuta 2007.


title: Valentine (elokuva)

text: Valentine on Jamie Blanksin ohjaama kauhuelokuva vuodelta 2001. Sarjan pääosassa ovat David Boreanaz, Denise Richards, Jessica Capshaw, Katherine Heigl ja Marley Shelton. Elokuva perustuu löysästi Tom Savagen samannimiseen romaaniin.


title: Mambo Gumbo

text: Mambo Gumbo on suomalaisen juurimusiikkiyhtye One O'Clock Humphin studioalbumi vuodelta 1992. Levyn ovat tuottaneet yhtye ja Jani Viitanen Mutant Music –yhtiölle. Viitanen on myös äänittänyt levyn Harasoo Studiossa ja miksannut sen MSL Studiossa.


title: Mambo Gumbo

text: Levy-yhtiö on Bluelight Records. Taustayhtiö on Epic / Sony Music Entertainment (Finland) Oy. CD-levy on valmistettu Itävallassa.


title: Mambo Gumbo

text: Levykannen valokuvaaja ja värikäsittelijä on Pentti Hokkanen. Bayou-aiheisen kuvan on tehnyt Kivi Larmola ja kansipaperin ovat suunnitelleet Hokkanen ja Mika Myyryläinen. Jälkimmäinen on myös albumin vastaava tuottaja.


title: Mambo Gumbo

text: Kiitoksissa on mainittu Pekka Koskinen, Kati Nurminen, Tero Liljamo, Heikki Koivunen, Simo Ollila, Veda, Tommi Laine, Henkka Perello, Woodrow Garreth ja Waldemar Wallenius. Yhtyeen konserttijärjestäjä on ollut Blues Brothers.


title: Purjehdus kesäolympialaisissa 1932

text: Vuoden 1932 Los Angelesin kesäolympialaisten purjehdus järjestettiin 5. – 12. elokuuta 1932 Yhdysvalloissa Los Angelesin satamassa. Laji oli olympialaisten ohjelmassa seitsemättä kertaa. Mukana oli 54 osanottajaa 11 eri maasta. Tapahtumia oli neljä. Luokassa 8mR ei jaettu pronssimitalia, koska kyseisessä luokassa ei ollut tarpeeksi osallistujia.


title: Maras (jengit)

text: Maras (yksikössä "mara") tai marabuntas ovat Keski-Amerikan maissa olevia nuorista rikollisista koostuvia erittäin väkivaltaisia katujengejä. "La mara"-jengit harjoittavat kerjäämistä, huumekauppaa, prostituutiota, sieppauksia, murtovarkauksia ja murhaavat ihmisiä joko ryöstöjen yhteydessä tai palkkamurhina. Jengiläiset ovat 13-22-vuotiaita nuoria, mutta niitä ohjaa aikuisista koostuva johto. Tällöin mara-jengit ovat osa järjestäytynyttä rikollisuutta, kaupunkien katumafioita. Ihmiset pelkäävät jengien tekemiä surmia. Jengit ovat Keski-Amerikassa köyhyyttäkin pahempi ongelma, ja niiden katsotaan monesti saavan jalansijaa köyhyydestä. Mara-jengejä on muun muassa Guatemalassa, El Salvadorissa ja Hondurasissa. Jengiläisiä on Keski-Amerikassa satoja tuhansia. Niinpä Keski-Amerikan maissa onkin 2000-luvulla ollut käynnissä eräänlainen sisällissota jengejä vastaan, jossa viranomaisten otteet jengejä vastaan ovat jyrkentyneet, koventuneet ja muuttuneet osin laittomiksikin. Jengeihin kuuluminen saatetaan kriminalisoida. Jotkut yksityiset avustusjärjestöt yrittävät sopeuttaa jengiläisiä normaaliin elämään. Viranomaiset ovat käyttäneet erilaisia julkisia ja salaisia kovia keinoja kuten armeijaa ja kuolemanpartioita rikollisjengien kitkemiseksi.


title: Maras (jengit)

text:
La Mara-nimellä kutsuttujen latinalaisamerikkalaistaustaisten jengien alkuperä on El Salvadorin sisällissotaa paenneiden Los Angelesiin muuttaneiden Keski-Amerikan siirtolaisten keskuudessa. Ensmmäinen mara, Mara Salvatrucha syntyi aluksi korttelin puolustamiseksi, sitten se muuttui rikolliseksi eli Mara 13.
Los Angelesissa syntyi myös edellisen kilpailija Mara 18. Yhdysvaltain hallitus alkoi karkottaa rikollisiksi tiedettyjä marojen jäseniä kotimaihinsa 1980-luvun alussa, ja niin mara-ongelma tuli Keski-Amerikaan ja levisi siellä räjähdysmaäisesti. Mara-jengeihn liittymisen syynä pidetään monesti suurkaupunkien köyhyyttä. Toisaalta jengit laajentavat jäsenpohjaansa painostamalla ja pakottamalla koululaisia liittymään niihin. Jengeillä on paikalliset, alueelliset ja valtakunnalliset päälliköt. Mara Salvatrucha on levinnyt Yhdysvaltoihin ja Espanjaan asti.


title: Maras (jengit)

text: Hondurasissa on maras-jengeihin kuuluvia ja ehiksi epäiltyjä kidutettu ja surmattu. Poliisi on väittänyt osaa jengiläisiin ja heiksi epäiltyihin kohdistamaansa avointa väkivaltaa jengitappelujen aiheuttamaksi. Vankiloissa on surmattu jengiläisiä. Viranomaisten epäillään myös hyökkäävän lain ulkopuolella peitetysti jengejä vastaan. He käyttävät jengisotia hyväkseen eliminoidakseen rikolliset pois.


title: Maras (jengit)

text:
Ilman hallituksen virallista lupaa toimii kuolemanpartioita, joiden ylläpitäjiä ei tiedetä. Niiden epäillään olevan kytköksissä maan poliisiin.
Hallitus ei ole suoraan tuominnut kuolemanpartioiden toimintaa, koska vuonna 2001 valittu presidentti Ricardo Maduro vaatii jengirikollisuuden suhteen nollatoleranssia ja on aloittanut sodan rikollisuutta vastaan. Osin tämä johtunee siitä, että Maduro menetti vuonna 2000 poikansa jengiläisten kidnappausyrityksessä.


title: Purjehdus kesäolympialaisissa 1948

text: Vuoden 1948 Lontoon kesäolympialaisten purjehdus järjestettiin 3. – 12. elokuuta 1948 Britannian Torquayssa. Laji oli olympialaisten ohjelmassa yhdeksättä kertaa. Mukana oli 186 osanottajaa 23 maasta. Tapahtumia oli viisi.


title: Simple Dreams

text: Simple Dreams on yhdysvaltalaisen laulaja Linda Ronstadtin studioalbumi vuodelta 1977. Levyn on julkaissut Elektra/Asylum Records ja sen on tuottanut Peter Asher.


title: Simple Dreams

text: Albumilla esiintyvistä vierailijoista tunnetuimpia on kappaleella ”I Never Will Marry” duetoiva Dolly Parton.


title: Simple Dreams

text: Levyn on äänittänyt ja miksannut Val Garay The Sound Factory -studiossa Los Angelesissa 23. toukokuuta ja 22. heinäkuuta välisenä aikana 1977. Garayn apulaisena on ollut Mark Howlett. Miksaus on tehty Aphex Aural Exciter -systeemillä. Masteroinnin on tehnyt Doug Sax Los Angelesissa The Mastering Labissa.


title: Simple Dreams

text: Kannen graafinen suunnittelija on Kosh ja valokuvat on ottanut Jim Shea.


title: Simple Dreams

text: Sivu 1Sivu 2Musiikkikasetin kansipaperissa ei ole tietoja kappaleiden tekijöistä, mutta "It's So Easy" on tuttu Buddy Hollyn, "Simple Man, Simple Dream" John David Southerin, "Blue Bayou" Roy Orbisonin, "Poor Poor Pitiful Me" Warren Zevonin ja "Tumbling Dice" The Rolling Stonesin tuotannosta. "Old Paint" puolestaan on perinteinen cowboylaulu.Seuraavat muusikot esiintyvät levy-yhtiönsä suosiollisella luvalla: Mike Auldridge (Flying Fish Records Inc.), Dolly Parton (RCA Records) ja Herb Pedersen (Epic Records).


title: Simple Dreams

text: "It's So Easy"


title: Simple Dreams

text: "Carmelita"


title: Simple Dreams

text: "Simple Man, Simple Dream"


title: Simple Dreams

text: "Sorrow Lives Here"


title: Simple Dreams

text: "I Never Will Marry"


title: Simple Dreams

text: "Blue Bayou"


title: Simple Dreams

text: "Poor Poor Pitiful Me"


title: Simple Dreams

text: "Maybe I’m Right"


title: Simple Dreams

text: "Tumbling Dice"


title: Simple Dreams

text: "Old Paint"


title: Simple Dreams

text: Albumin ilmestymisen aikoihin Linda Ronstadt esiintyi Wolf & Russmillerin järjestämissä konserteissa Fresnon Selland Arenalla 16. syyskuuta 1977 ja kaksi päivää myöhemmin San Diegon Sports Arenalla mukanaan entinen The Eaglesien jäsen Bernie Leadon ja Michael Georgiades Band. Euroopan-kiertue oli suunnitteilla loppuvuodeksi.


title: Projekt Revolution

text: Projekt Revolution on Linkin Park -yhtyeen järjestämä konserttikiertue. Ensimmäisen kerran se järjestettiin vuonna 2002, ja viimeksi kiertue on järjestetty vuonna 2011.


title: Projekt Revolution

text:
Vuonna 2002 Linkin Park sai idean perustaa Projekt Revolution -kiertueen, ja kiertue alkoi samana vuonna. Tällä kiertueella Linkin Park mainosti ensimmäistä albumiaan, "Hybrid Theorya".Vuonna 2003 järjestetty Projekt Revolution -kiertue on kaikista kiertueista toiseksi lyhin.Projekt Revolution 2004 -kiertueen mukana tuli paljon muutoksia. Se oli jaettu päälavaan (Main Stage) ja Revolution-lavaan (Revolution Stage). Vuoden 2004 kiertue on kaikista pisin PR-kiertue.
Vuonna 2007 Linkin Park päätti tehdä kiertueesta "vihreän" lahjoittamalla yhden dollarin jokaisesta lipusta American Forests -järjestölle yhtyeen Music for Relief -hyväntekeväisyysjärjestön kautta ja käyttämällä suurimmassa osassa linja-autoistaan biodieseliä.
Tämä oli ensimmäinen kerta, kun kiertue kävi myös Pohjois-Amerikan ulkopuolella. Konsertti taltioitiin myös dvd:lle.


title: Projekt Revolution

text: "Eurooppa:"


title: Projekt Revolution

text: "Yhdysvallat:"Tämä on toistaiseksi lyhin Projekt Revolution -kiertue. Kiertue sisälsi vain neljä esiintymistä Euroopassa.


title: Matt Lanter

text:
Matthew Mackendree ”Matt” Lanter (s. 1. huhtikuuta 1983) on yhdysvaltalainen näyttelijä, ääninäyttelijä ja malli.
Lanter syntyi Massillonissa Ohiossa, ja hänen vanhempansa ovat Joseph "Joe" Lanter ja Jana Burson. Hän muutti Atlantaan, Georgiaan 8-vuotiaana vuonna 1991. Hän valmistui Collins Hill High Schoolista vuonna 2001. Lanter pelasi pesäpalloa, jalkapalloa, koripalloa ja golfia, minkä lisäksi hän harrasti voimistelua. Hän opiskeli Georgian yliopistossa pääaineenaan urheiluliiketoiminta. Lanterin kiinnostus elokuva- ja televisioteollisuuteen loi perustan keskittyä näyttelijän uraan.


title: Matt Lanter

text: Lanterin tunnetuin rooli lienee Liam Court televisio-ohjelmassa "90210". Hän pääsi vierailevaksi tähdeksi ohjelman näyttelijäkaartiin sarjan ensimmäisellä tuotantokaudella ja sai vakituisen roolin toisella kaudella. Lanter on näytellyt myös animaatiosarjassa "" ja elokuvissa "Disaster Movie", "Sorority Row" ja "Vampyyrien imussa" sekä pääroolia "Unelma jäällä" -elokuvassa.


title: Viivi Luik

text: Viivi Luik (6. marraskuuta 1946 Tänassilma, Viljandimaa, Eestin SNT) on virolainen kirjailija ja runoilija.


title: Viivi Luik

text: Viivi Luik kävi koulua Ristissä, Kalmetussa ja Tallinnassa. Hän työskenteli Tallinnassa kirjastonhoitajana vuodet 1965–1967 ja on sen jälkeen elänyt vapaana kirjailijana. Vuonna 1974 hän avioitui kirjailija ja diplomaatti Jaak Jõerüütin kanssa. Aviomiehen työ on vienyt hänet ulkomaille asumaan: Helsinkiin 1993–1997, Berliiniin 1996 ja Roomaan 1998–2003. Nykyisin Luik asuu Riiassa.


title: Viivi Luik

text: Luiken varhaiset runot 1960-luvulta sisältävät maalaistytön herkkiä luonnonelämyksiä. Ensimmäistä runokokoelmaa "Pilvede püha" (1965) leimaa välitön luonnontunne ja sävyisä lyyrisyys. Toinen kokoelma "Taevaste tuul" (1966) sisältää myös kaupunkiaiheita ja kuvaa yhteiskuntasuhteiden monimutkaisuutta. Ilmaisu on tiivistynyt niukkasanaiseksi ja viitteelliseksi.


title: Viivi Luik

text: 1960–1970-luvun vaiheessa Luik siirtyi kirjoittamaan assosiatiivista runoutta (mm. "Hääl"). Säkeet ovat lakonisia ja katkelmallisia, ja runoilijan katse on kääntynyt sisäänpäin. Pian tämän jälkeen Luiken aihepiiri laajeni luonnosta ja itsetutkistelusta yhteiskunnan ilmiöihin ja arkeen. Hän siirtyi vapaasta mitasta nelisäkeeseen ja ankaraan ilmaisuun kokoelmissa "Pildi sisse minek" (1973) ja "Põliskevad" (1975). Arkiseen elämään suuntautuu myös runokokoelma "Maapäälsed asjad" (1978).


title: Viivi Luik

text: Proosaa Viivi Luik alkoi kirjoittaa 1970-luvulla. Huomion arvoisia ovat kolme lastenkirjaa Leopold-nimisestä pojasta (1974–1976) sekä kertomus "Salamaja piir" (1974).


title: Viivi Luik

text: Luiken romaani "Seitsemäs rauhan kevät" (1985) osoittautui suureksi menestykseksi. Teos on avoimen omaelämäkerrallinen kuvaus pienen maalaistytön maailmasta 1950-luvun sekavissa yhteiskuntaoloissa. Romaani "Historian kauneus" (1991) kuvaa vuotta 1968: päähenkilöt virolainen nainen ja juutalainen mies kohtaavat Riiassa, kun Neuvostoliitto miehittää Prahan. Molemmat romaanit on käännetty useille kielille.


title: Transformers: Revenge of the Fallen (soundtrack)

text: Transformers: Revenge of the Fallen – The Album on soundtrack vuoden 2009 yhdysvaltalaiseen elokuvaan "". Ainoa virallnen single albumilta on elokuvan tunnuskappale, Linkin Parkin esittämä ”New Divide”. Soundtrack julkaistiin Yhdistyneessä kuningaskunnassa 12. kesäkuuta 2009 ja Yhdysvalloissa 23. kesäkuuta 2009.


text: Transformers: Revenge of the Fallen – The Score on sisältää Steve Jablonskyn elokuvaa varten tekemät sävellykset. Kauppoihin se ilmestyi samaan aikaan kuin elokuvan soundtrack.


title: Sitruunahupputurpiaali

text: Sitruunahupputurpiaali ("Chrysomus icterocephalus") on Etelä-Amerikassa tavattava turpiaaleihin kuuluva varpuslintulaji.


title: Sitruunahupputurpiaali

text: Kooltaan sitruunahupputurpiaali on 16–18 cm. Koiras on väritykseltään päästään ja rinnastaan kirkkaan keltainen ja muuten kauttaaltaan kiiltävän musta. Naaras ja nuoret linnut ovat selästään oliivinruskeita, ja selässä on myös tummempia raitoja. Kurkku ja pää ovat kellertävät ja vatsa on ruskea. Nuori koiras on naarasta keltaisempi.


title: Sitruunahupputurpiaali

text: Sitruunahupputurpiaalin levinneisyys ulottuu Kolumbian pohjoisosista Venezuelaan pohjoisosiin, Guyanaan, Surinameen, Ranskan Guayanaan, Brasiliaan ja Amazonjoen vartta pitkin Peruun. Lisäksi lajia tavataan Trinidad ja Tobagosta sekä Alankomaiden Antilleilta. Linnun elinympäristöä ovat soiset alueet järvien ja jokien lähettyvillä. Laji on pääosin paikkalintu, mutta voi kuvina kautena siirtyä kosteammille seuduille. Sitruunahupputurpiaalin elinympäristöt sijaitsevat yleensä alle 500 metrin korkeudella merenpinnasta, mutta Perussa Andeilla lajia on tavattu yli kahden kilometrin korkeudelta.


title: Sitruunahupputurpiaali

text: Sitruunahupputurpiaalit elävät pieninä äänekkäinä ryhminä. Pesimäkauden ajankohta vaihtelee alueittain. Koiraat houkuttelevat naaraita rakentamalla pesän ja esittelemällä höyhenpukuaan ja laulamalla. Linnut pesivät noin kolmenkymmenen yksilön kolonioissa. Koiraat voivat rakentaa pesimäkauden aikana jopa viisi pesää. Sitruunahupputurpiaalin pesä sijaitsee ruovikossa. Naaras munii kahdesta kolmeen sinistä munaa, joita vain se hautoo. Sitruunahupputurpiaalikoiras auttaa kuoriutuneiden poikasten ruokinnassa ja puolustaa pesää loisivilta lehmäturpiaaleilta. Sitruunahupputurpiaalinaaras osaa tunnistaa munat ja hylkää pesänsä, jos siellä on kolme lehmäturpiaalin munaa. Toisinaan jopa kokonaiset koloniat rakentavat pesänsä uudelleen muualle lehmäturpiaalien vuoksi.


title: Sitruunahupputurpiaali

text: Sitruunahupputurpiaalin ravintoa ovat hyönteiset. Ravintoaan laji etsii soilta ja viljelyalueilta.


title: Pamela

text: Pamela on naisen etunimi. Nimen on muodostanut englantilainen kirjailija Philip Sidney, ja se esiintyy ensimmäisen kerran hänen romaanissaan Arcadia vuodelta 1590. Nimi on todennäköisesti muodostettu kreikan kielen sanoista "pan" (kaikki) ja "melos" (hunaja).


title: Pamela

text: Väestörekisterin mukaan nimi on annettu Suomessa vuoden 2015 loppuun mennessä noin 579 henkilölle. Nimeä ei ole suomenkielisessä kalenterissa, mutta suomenruotsalaisen kalenterin mukaan Pamelan nimipäivä on vuodesta 1995 lähtien 18. syyskuuta.


title: Panasonic Lumix DMC-GF1

text:
Panasonic Lumix DMC-GF1 on Panasonicin Micro Four Thirds Lumix G-sarjaan kuuluva kamera. Kooltaan se vastaa Olympus PEN E-P1 kameraa, ja se on noin 35 % pienempi kuin aikaisemmat Lumix G-kamerat. GF1:ssä on sama 12,1 megapikselin kenno kuin G1:ssä, ja se kykenee tallentamaan 1280 × 720  videota AVCHD Lite -muodossa. Siihen on lisävarusteena saatavissa elektroninen etsin, jota ilman kuvan sommittelu tapahtuu 3 tuuman ja 460 000 pikselin nestekidenäytön avulla.
Puuttuvaa etsintä lukuun ottamatta GF1:n ominaisuudet vastaavat läheisesti Panasonicin muita malleja, kuten G2:ta.


title: Yosuke Nozawa

text: Yosuke Nozawa (; s. 9. marraskuuta 1979) on japanilainen jalkapalloilija, pelipaikaltaan maalivahti. Hän edustaa Shonan Bellmarea, jossa hän on pelannut vuodesta 2009 lähtien. Nozawa on pelannut aiemmin myös Albirex Niigatassa ja Shimizu S-Pulsessa. Hän on ollut joukkueensa ykkösmaalivahti sekä Albirexissa että Shonanissa ja oli mukana nostamassa Shonania J. Leaguen 2. divisioonasta pääsarjaan vuonna 2009.


title: 20 Golden Greats (Buddy Holly & The Crickets)

text: 20 Golden Greats on rock 'n' rollin pioneeriyhtye Buddy Holly & The Cricketsin kokoelmalevy vuodelta 1978 ja se sisältää äänityksiä vuosilta 1956–1958. Levyn on julkaissut yhdysvaltalainen MCA Records. Euroopan markkinoille levyä on valmistanut Saksassa Ariola Benelux B.V., jonka toimipaikka on sijainnut Haarlemissa.


text: Levykannen on suunnitellut Jan Fijnheer.


text: Sivu 1Sivu 2


title: Panasonic Lumix DMC-G1

text: Panasonic Lumix DMC-G1 on Panasonicin valmistama ensimmäinen Micro Four Thirds -standardin mukainen järjestelmäkamera. Standardin uutuus oli vanhemmasta Four Thirds -standardista poiketen perinteisen optisen etsimen korvaaminen elektronisella, ja tämän mahdollistamana pienempi kennon ja objektiivin välinen etäisyys, mikä mahdollistaa kooltaan pienemmät objektiivit ja kamerat.


title: Panasonic Lumix DMC-G1

text:
G1 esiteltiin "photokina 2008" -näyttelyssä, ja sen myynti Euroopassa alkoi marraskuussa 2008. G1:stä seurasi video-ominaisuuksiltaan edistynyt GH1, sekä hyvin pienikokoinen GF1, joka elektronisen etsimen puuttumista ja video-ominaisuuksia lukuun ottamatta oli ominaisuuksiltaan vastaava.
Vuonna 2010 G1:tä seurasi videotallennukseen kykenevä G2 sekä edullisempi G10.


title: Hurrikaani Alex (2010)

text: Hurrikaani Alex oli vuoden 2010 Atlantin hurrikaanikauden ensimmäinen trooppinen sykloni, joka Meksikon rannikolle rantautuessaan oli 2. luokan hurrikaani. Se aiheutti ainakin 51 kuolonuhria ja lähes kahden miljardin dollarin aineelliset vahingot. Edellisen kerran Yhdysvalloissa oli kesäkuussa hurrikaani vuonna 1995.


title: Hurrikaani Alex (2010)

text: Yhdysvaltain etelärannikon osavaltioiden rannoilta löydettiin öljyä. Aaltojen vuoksi Meksikonlahden öljyonnettomuuden ympäristöhaittojen torjunta jouduttiin keskeyttämään, mutta öljyn talteenottoa itse vuotokohdasta voitiin jatkaa.


title: Hurrikaani Alex (2010)

text: Presidentti Barack Obama julisti Texasiin hätätilan.


title: Hurrikaani Alex (2010)

text: Kansallinen hurrikaanikeskus ilmoitti trooppisesta aallosta ensimmäisen kerran 20. kesäkuuta sen ylittäessä Windwardsaaria, mutta todennäköisyyttä siitä, että aalto kehittyisi sykloniksi, pidettiin pienenä. Myrskyn muodostumisen jälkeen 25. kesäkuuta Jukatanin niemimaalle annettiin myrskyvaroitus Samana päivänä Hondurasin viranomaiset antoivat myrskyvaroituksen Roatánin, Guanajan ja Útilan saarille.


title: Hurrikaani Alex (2010)

text: Nicaraguassa, Guatemalassa ja El Salvadorissa kuoli vähintään kymmenen ihmistä tulvien ja maanvyöryjen vuoksi.


title: Hurrikaani Alex (2010)

text: Teksasin kuvernööri Rick Perry lähetti kadonneitten etsintään erikoistunutta henkilöstöä Laredoon ja San Antonioon Rio Granden jokilaakson tulvimisen vuoksi, jonka odotettiin pahenevan toisen myrskyn lähestyessä.


title: Kanadan parlamentti

text: Kanadan parlamentti (, ) on Kanadan lainsäädäntövaltaa käyttävä elin, ja se koostuu kolmesta osasta: monarkista, edustajainhuoneesta ja senaatista. Parlamenttirakennus sijaitsee Ottawassa Parlamentin kukkulalla.


title: Kubatši (taajama)

text: Kubatši () on kaupunkimainen taajama Dagestanin Dahadajevin piirissä Venäjällä. Asukkaita on 2 900 henkeä (vuonna 2009).


title: Kubatši (taajama)

text: Taajaman asukkaat puhuvat dargin kielen kubatšin murretta, jota toisinaan pidetään itsenäisenä kielenä. Virallisesti kubatšilaiset ovat dargeja, mutta eräät tutkijat katsovat heidän olevan erillinen kansa. 400–900-luvuilla Kubatšin kylä oli yksi Kaukasian koillisosan keskuksista. Sen asukkaista käytettiin iranilaista nimitystä "zirihgeranit" ”panssaripaidan tekijät”. Sama merkitys on myöhemmällä turkkilaisella nimityksellä "kubatši". 500-luvulta lähtien kylä maksoi veroa Persialle. Vuosina 738–739 sen valloittivat arabit ja vuonna 1396 Timur Lenkin joukot. 1200–1300-lukujen vaihteessa asukkaat kääntyivät muslimeiksi.


title: Kubatši (taajama)

text: Kubatšin vanha osa on tyypillinen suuri vuoristokylä. Sen kivirakennukset on pystytetty vuorten etelärinteiden terasseille ahtaasti kylän puolustusta silmällä pitäen. Nähtävyyksiin kuuluu kaksi osittain säilynyttä puolustustornia, Dagestanin ainoa pelkästään naisille tarkoitettu moskeija sekä rakennuksia koristavat reliefit. 1960-luvulta lähtien taajama on laajentunut huomattavasti.


title: Kubatši (taajama)

text: Kubatši on yksi Dagestanin käsityötaiteen keskuksista. Sen asukkaat olivat kuuluisia aseseppiä jo varhaisella keskiajalla. 1700–1800-luvuilla korkealle tasolle kohosivat kultasepän- ja metallityöt sekä kiven, puun ja luun käsittely. Vuodesta 1923 lähtien taajamassa on toiminut hopea-astioita ja koruja valmistava taidekäsityöyritys.


title: Kubatši

text: Kubatši voi tarkoittaa seuraavia asioita:


title: Kanadan edustajainhuone

text: Kanadan edustajainhuone (, ) on Kanadan parlamentin alahuone, jossa on 338 jäsentä.


title: Kanadan edustajainhuone

text: Valtapuolue toukokuussa 2018 oli liberaalipuolue, jolla oli 183 jäsentä. Puolueella pitää olla vähintään 12 edustajaa, jotta se saa virallisen parlamentaarisia prosesseja varten. Liberaalipuolueen lisäksi konservatiivipuolueella ja uudella demokraattisella puolueella oli tarpeeksi paikkoja.


title: Zoja Kosmodemjanskaja

text: Zoja Anatoljevna Kosmodemjanskaja (, 13. syyskuuta 1923 Tambovin alueen Osinovyje Gain kylä – 29. marraskuuta 1941 Moskovan alueen Ruzan piirin Petrištševon kylä) oli venäläinen koulutyttö, josta tuli yksi Neuvostoliiton suuren isänmaallisen sodan sankarihahmoista.


title: Zoja Kosmodemjanskaja

text: Zoja Kosmodemjanskaja syntyi virkailijaperheeseen. Hän kävi koulua Moskovassa ja liittyi vuonna 1938 Komsomoliin. Lokakuussa 1941 hän liittyi vapaaehtoisena Komsomolin partisaanijoukkueeseen, joka ylitti rintamalinjan Naro-Fominskin lähellä. Saksalaiset saivat Kosmodemjanskajan kiinni marraskuun lopulla Petrištševon kylässä. Hänet hirtettiin kuulustelujen ja kidutusten jälkeen.


title: Zoja Kosmodemjanskaja

text: Kosmodemjanskajalle myönnettiin hänen kuolemansa jälkeen Neuvostoliiton sankarin arvonimi. Hänelle on omistettu lukuisia kaunokirjallisia ja taideteoksia. Neuvostoliitossa hänen mukaansa nimettiin lukuisia katuja ja muita kohteita.


title: Neljänkymmenen kirje

text: Neljänkymmenen kirje () eli Julkinen kirje Viron SNT:stä (vir. "Avalik kiri Eesti NSV-st") on neljänkymmenen virolaisen sivistyneistön edustajan allekirjoittama julkilausuma 28. päivältä lokakuuta 1980. Kirjoittajat halusivat puolustaa viron kieltä ja vastustaa venäläistämistä sekä vallanpitäjien omavaltaista menettelyä näiden tukahduttaessa syksyn nuorisolevottomuuksia.


title: Neljänkymmenen kirje

text: Kirje osoitettiin lehtiin "Pravda", "Rahva Hääl" ja "Sovetskaja Estonija". Mikään näistä lehdistä ei julkaissut kirjettä, eikä sitä käsitelty Neuvostoliitossa julkisesti lainkaan. Kirje levisi Virossa laajalti kädestä käteen, ja sitä levitettiin myös ulkomailla. Ensimmäinen julkaisu tapahtui Tukholmassa "Eesti Päevalehdessä" 10. joulukuuta 1980 ja seuraavana vuonna emigranttijulkaisussa "Tulimuld" (4/1981). Virossa kirjeestä saatiin tietoa muun muassa Radio Libertyn ja Voice of American lähetyksistä. Ensimmäinen virallinen julkaisu tapahtui Virossa vasta vuonna 1988 "Vikerkaar"-lehdessä. Suomessa "Suomen Kuvalehti" ei julkaissut tarjottua kirjettä, ja suomennos ilmestyi "Näköpiiri"-lehdessä (2/1981).


title: Neljänkymmenen kirje

text: Kommunistihallinto alkoi painostaa kirjeen allekirjoittajia perumaan allekirjoituksensa, ja pari heistä suostuikin. KGB suoritti Jaan Kaplinskin luona kotietsinnän. Neljä allekirjoittajaa menetti työnsä.


title: Neljänkymmenen kirje

text: Kirjeessä tuotiin painokkaasti julki Viron sivistyneistön tyytymättömyys silloiseen yhteiskunnallis-poliittiseen tilanteeseen, ja kirje kohensi virolaisten mielialoja ja paransi kulttuurieliitin ja kansan välejä.


title: Tsug Teutšež

text: Tsug Teutšež (, adygeksi Теуцожь Цыгъу, "Teutsož Tsygu", oikea nimi "Tagir Alijevitš Teutšež", Тагир Алиевич Теуче́ж; 15. elokuuta 1855 nykyisen Adygeian Teutšežin piirin Gabukain kylä – 26. tammikuuta 1940 saman piirin Ponežukain kylä) oli adygelainen kansanrunoilija.


title: Tsug Teutšež

text: Tsug Teutšež syntyi köyhän talonpojan perheeseen. Lapsena hän työskenteli renkinä. Myöhemmin hän tuli tunnetuksi taitavana satulaseppänä. Teutšež esitti kansanlauluja jousisoittimen säestyksellä. Lauluissaan hän ylisti adygejen vapaustaistelua 1800-luvun puolivälissä ja arvosteli satiirisesti yhteiskunnallista epäoikeudenmukaisuutta. 1930-luvulla hän sepitti ajankohtaisia neuvostoaiheisia ja adygejen historiasta kertovia runoelmia.